| verse_no,sanskrit_transliteration,sanskrit_devanagari |
| 1,Vīṇāśikhatantra oṃ namo mahābhairavāya kailāsaśikhare ramye nānāratnopaśobhite nānādrumalatākīrṇe siddhacāraṇasevite,वीणाशिखतन्त्र ॐ नमो महाभैरवाय कैलासशिखरे रम्ये नानारत्नोपशोभिते नानाद्रुमलताकीर्णे सिद्धचारणसेविते |
| 2,tatra devaḥ suraśreṣṭhaḥ krīḍate umayā saha stūyamāno mahāsiddhair mahākālādibhir gaṇaiḥ,तत्र देवः सुरश्रेष्ठः क्रीडते उमया सह स्तूयमानो महासिद्धैर् महाकालादिभिर् गणैः |
| 3,ṛṣibhiś ca mahābhāgair bhṛgvādyaiḥ surasattamaiḥ teṣāṃ madhye samutthāya devī vacanam abravīt,ऋषिभिश् च महाभागैर् भृग्वाद्यैः सुरसत्तमैः तेषां मध्ये समुत्थाय देवी वचनम् अब्रवीत् |
| 4,śrutaṃ sammohanaṃ tantraṃ tathā nayottaraṃ mahat śiraśchedaṃ ca deveśa tvatprasādāt sudurlabham,श्रुतं सम्मोहनं तन्त्रं तथा नयोत्तरं महत् शिरश्छेदं च देवेश त्वत्प्रसादात् सुदुर्लभम् |
| 5,vratasādhyāni caitāni yāgasādhyāni vai punaḥ anyasārā yato loke prāyo draviṇavarjitāḥ,व्रतसाध्यानि चैतानि यागसाध्यानि वै पुनः अन्यसारा यतो लोके प्रायो द्रविणवर्जिताः |
| 6,ebhyo 'pi cottaraṃ yasmāt kevalaṃ jñānasiddhidam sarvakāmapradaṃ deva yathāvad bījapañcakaṃ,एभ्यो ऽपि चोत्तरं यस्मात् केवलं ज्ञानसिद्धिदम् सर्वकामप्रदं देव यथावद् बीजपञ्चकं |
| 7,uttaraṃ hṛdayaṃ hy eṣāṃ bhaktāya dātum arhasi,उत्तरं हृदयं ह्य् एषां भक्ताय दातुम् अर्हसि |
| 8,yan na kasyacid ākhyātaṃ śukrādīnāṃ ca yoginām subhaktasya vinītasya gopitaṃ vai guhasya ca,यन् न कस्यचिद् आख्यातं शुक्रादीनां च योगिनाम् सुभक्तस्य विनीतस्य गोपितं वै गुहस्य च |
| 9,catuḥṣaṣṭiḥ samākhyātāḥ śiṣyās tantreṣu ye mayā teṣām api na cākhyātaṃ brahmaviṣṇupuraḥsaraiḥ,चतुःषष्टिः समाख्याताः शिष्यास् तन्त्रेषु ये मया तेषाम् अपि न चाख्यातं ब्रह्मविष्णुपुरःसरैः |
| 10,tad ahaṃ sampravakṣyāmi cintāratnam ivāparam tantraṃ vīṇāśikhaṃ nāma nirvyājenāśusiddhidam,तद् अहं सम्प्रवक्ष्यामि चिन्तारत्नम् इवापरम् तन्त्रं वीणाशिखं नाम निर्व्याजेनाशुसिद्धिदम् |
| 11,devītumburusaṃyuktaṃ vīṇādhārasusaṃsthitam śikhāyogena iṣyante tena vīṇāśikhā smṛtā,देवीतुम्बुरुसंयुक्तं वीणाधारसुसंस्थितम् शिखायोगेन इष्यन्ते तेन वीणाशिखा स्मृता |
| 12,yāgam ādau pravakṣyāmi tantrasāraṃ sudurlabham tenaiva varadā devyo nityaṃ devi bhavanti hi,यागम् आदौ प्रवक्ष्यामि तन्त्रसारं सुदुर्लभम् तेनैव वरदा देव्यो नित्यं देवि भवन्ति हि |
| 13,gṛhayāgam idaṃ devi yo jānātīha sādhakaḥ vratahomād ṛte cāsmin susiddhiṃ labhate param,गृहयागम् इदं देवि यो जानातीह साधकः व्रतहोमाद् ऋते चास्मिन् सुसिद्धिं लभते परम् |
| 14,śiṣyāṇām āditaḥ kuryād yāgaṃ kṛtvā parigraham nānyathā darśayet tantraṃ na cāsau siddhim āpnuyāt,शिष्याणाम् आदितः कुर्याद् यागं कृत्वा परिग्रहम् नान्यथा दर्शयेत् तन्त्रं न चासौ सिद्धिम् आप्नुयात् |
| 15,caturthyām atha pañcamyāṃ navamyām ekādaśīṣu ca grahaṇe vāpi kartavyā sarvadā cārkasomayoḥ,चतुर्थ्याम् अथ पञ्चम्यां नवम्याम् एकादशीषु च ग्रहणे वापि कर्तव्या सर्वदा चार्कसोमयोः |
| 16,caturthyāṃ yajanaṃ śreṣṭhaṃ saubhāgyakaraṇaṃ mahat śrīkāmo yajanaṃ kuryāt pañcamyāṃ susamāhitaḥ,चतुर्थ्यां यजनं श्रेष्ठं सौभाग्यकरणं महत् श्रीकामो यजनं कुर्यात् पञ्चम्यां सुसमाहितः |
| 17,saṃgrāme vijayārthī vā pararāṣṭravimardanam navamyāṃ pārthivaṃ yāgaṃ kurvīta bhaginīpriyam,संग्रामे विजयार्थी वा परराष्ट्रविमर्दनम् नवम्यां पार्थिवं यागं कुर्वीत भगिनीप्रियम् |
| 18,ekādaśyāṃ yajed yas tu śivaloke mahīyate sugupte nirjane deśe saridvāpītaṭe 'pi vā,एकादश्यां यजेद् यस् तु शिवलोके महीयते सुगुप्ते निर्जने देशे सरिद्वापीतटे ऽपि वा |
| 19,kṛtvādau bhūmisaṃśuddhiṃ sāvitryā deśikottamaḥ kṛtvā pūjāṃ prakurvīta śiṣyāṇām adhivāsanam,कृत्वादौ भूमिसंशुद्धिं सावित्र्या देशिकोत्तमः कृत्वा पूजां प्रकुर्वीत शिष्याणाम् अधिवासनम् |
| 20,carukaṃ sādhane paścāt sāvitryā dāpayed budhaḥ śiṣyāṇāṃ dantakāṣṭhaṃ ca sakṣīraṃdvādaśāṅgulam,चरुकं साधने पश्चात् सावित्र्या दापयेद् बुधः शिष्याणां दन्तकाष्ठं च सक्षीरंद्वादशाङ्गुलम् |
| 21,ācamya śiṣyam āhūya pañcatattvapariṣkṛtam sāvitryā prokṣayed bhūyas tattvajaptaṃ yathoditam,आचम्य शिष्यम् आहूय पञ्चतत्त्वपरिष्कृतम् सावित्र्या प्रोक्षयेद् भूयस् तत्त्वजप्तं यथोदितम् |
| 22,pramārjayetkuśāgreṇa tasyāṅgāni samālabhet ālabhyaiva tu sāvitryā kṣālayet sakalaṃ kramāt,प्रमार्जयेत्कुशाग्रेण तस्याङ्गानि समालभेत् आलभ्यैव तु सावित्र्या क्षालयेत् सकलं क्रमात् |
| 23,yāgabhūmau svaśiṣyāṃs tu svapec ca kuśasaṃstare rakṣāṃ sadā śatair bījaiḥ kṛtvā dhyātvā ca tāḥ kramāt,यागभूमौ स्वशिष्यांस् तु स्वपेच् च कुशसंस्तरे रक्षां सदा शतैर् बीजैः कृत्वा ध्यात्वा च ताः क्रमात् |
| 24,tataḥ prabhāte vimale mukhaṃ prakṣālya sādhakaḥ iṣṭāniṣṭāṃ gurau ceṣṭāṃ praṇipatya nivedayet,ततः प्रभाते विमले मुखं प्रक्षाल्य साधकः इष्टानिष्टां गुरौ चेष्टां प्रणिपत्य निवेदयेत् |
| 25,iṣṭāniṣṭān viditvā tu deśikaḥ sādhakasya tu ādau deśe same bhūmau vivikte śalyavarjite,इष्टानिष्टान् विदित्वा तु देशिकः साधकस्य तु आदौ देशे समे भूमौ विविक्ते शल्यवर्जिते |
| 26,maṇḍalaṃ saṃlikhet prājño yathāvad vidhipūrvakam caturhastaṃ caturdvāram athavā caikahastakam,मण्डलं संलिखेत् प्राज्ञो यथावद् विधिपूर्वकम् चतुर्हस्तं चतुर्द्वारम् अथवा चैकहस्तकम् |
| 27,maṇḍalam saṃlikhed divyam śālicūrṇena sūjjvalam tatra madhye likhet padmaṃ catuḥpattraṃ sakarṇikam,मण्डलम् संलिखेद् दिव्यम् शालिचूर्णेन सूज्ज्वलम् तत्र मध्ये लिखेत् पद्मं चतुःपत्त्रं सकर्णिकम् |
| 28,śvetāsṛ kpītakṛ ṣṇāni kamalasya dalāni tu prāg ārabhya yathānyāyaṃ saumyeśāntāni lekhayet,श्वेतासृ क्पीतकृ ष्णानि कमलस्य दलानि तु प्राग् आरभ्य यथान्यायं सौम्येशान्तानि लेखयेत् |
| 29,karṇikāṃ ca tathā madhye śabalāṃ deśikottamaḥ caturmūrtiṃ caturvarṇaṃ svena bijena tumburum,कर्णिकां च तथा मध्ये शबलां देशिकोत्तमः चतुर्मूर्तिं चतुर्वर्णं स्वेन बिजेन तुम्बुरुम् |
| 30,caturvarṇam īśvaraṃ dhyāyen niviṣṭam karṇikodare tataḥ sitāṃ svabījena jayāṃ prāgdale vinyaset,चतुर्वर्णम् ईश्वरं ध्यायेन् निविष्टम् कर्णिकोदरे ततः सितां स्वबीजेन जयां प्राग्दले विन्यसेत् |
| 31,bandhūkakusumaprakhyāṃ vijayāṃ dakṣiṇe dale svacchacāmīkaraprakhyām ajitāṃ paścime dale,बन्धूककुसुमप्रख्यां विजयां दक्षिणे दले स्वच्छचामीकरप्रख्याम् अजितां पश्चिमे दले |
| 32,bhinnāñjanacayaprakhyām uttare cāparājitām vinyasya pūjāṃ kurvīta svaiḥ svair bījair yathākramam,भिन्नाञ्जनचयप्रख्याम् उत्तरे चापराजिताम् विन्यस्य पूजां कुर्वीत स्वैः स्वैर् बीजैर् यथाक्रमम् |
| 33,puṣpadhūpaiś ca balibhir yathākālāntaraiḥ śubhaiḥ sadvitānapatākāḍhyaṃ sragmālālaṃkṛtaṃ puram,पुष्पधूपैश् च बलिभिर् यथाकालान्तरैः शुभैः सद्वितानपताकाढ्यं स्रग्मालालंकृतं पुरम् |
| 34,pradīptadīpakair dikṣu samantād avabhāsitam nānābhakṣyānnapānaiś ca svādubhir vyañjanais tathā,प्रदीप्तदीपकैर् दिक्षु समन्ताद् अवभासितम् नानाभक्ष्यान्नपानैश् च स्वादुभिर् व्यञ्जनैस् तथा |
| 35,phalair nānāvidhaiś caiva paritaḥ paryavasthitaiḥ kalaśair vāripūrṇaiś ca daśadikṣu vyavasthitaiḥ,फलैर् नानाविधैश् चैव परितः पर्यवस्थितैः कलशैर् वारिपूर्णैश् च दशदिक्षु व्यवस्थितैः |
| 36,cūtapallavasaṃvītaiḥ sragmālālaṃkṛtaiḥ śubhaiḥ evaṃ yaṣṭvā yathānyāyaṃ śiṣyān āprokṣya vāriṇā,चूतपल्लवसंवीतैः स्रग्मालालंकृतैः शुभैः एवं यष्ट्वा यथान्यायं शिष्यान् आप्रोक्ष्य वारिणा |
| 37,sāvitryā mukham āsādya vāsasā sakalīkṛtān svaiḥ svair bījair nyaset puṣpān śiṣyāṇāṃ karayor dvayoḥ,सावित्र्या मुखम् आसाद्य वाससा सकलीकृतान् स्वैः स्वैर् बीजैर् न्यसेत् पुष्पान् शिष्याणां करयोर् द्वयोः |
| 38,jayāt praveśayen māyāṃ maṇḍalaṃ deśikottamaḥ praveśya tatra śiṣyaṃ tu dvitricatuḥpañca eva vā,जयात् प्रवेशयेन् मायां मण्डलं देशिकोत्तमः प्रवेश्य तत्र शिष्यं तु द्वित्रिचतुःपञ्च एव वा |
| 39,tato 'gnikāryaṃ kurvīta maṇḍalāt paścime bahiḥ ullikhyoddhṛtya sāvitryā kuśān saṃstīrya sarvataḥ,ततो ऽग्निकार्यं कुर्वीत मण्डलात् पश्चिमे बहिः उल्लिख्योद्धृत्य सावित्र्या कुशान् संस्तीर्य सर्वतः |
| 40,astrabījena cābhyukṣya gandhatoyena deśikaḥ vahnim ādāya tenaiva sāvitryā pūjayet tataḥ,अस्त्रबीजेन चाभ्युक्ष्य गन्धतोयेन देशिकः वह्निम् आदाय तेनैव सावित्र्या पूजयेत् ततः |
| 41,tatas tattvatrayaṃ nyasya vahner eva yathākramam niruddhamāyātasmāttam aṅkuśena nirodhayet,ततस् तत्त्वत्रयं न्यस्य वह्नेर् एव यथाक्रमम् निरुद्धमायातस्मात्तम् अङ्कुशेन निरोधयेत् |
| 42,māyayācchādayet paścād astreṇaiva prabodhayet homadravyasya sarvasya kuryāt tenaiva śodhanam,माययाच्छादयेत् पश्चाद् अस्त्रेणैव प्रबोधयेत् होमद्रव्यस्य सर्वस्य कुर्यात् तेनैव शोधनम् |
| 43,tataś ca sarpiṣo homaṃ vidhivat kārayed budhaḥ svabījair eva tad dhutvā dīkṣāṃ śiṣyasya kārayet,ततश् च सर्पिषो होमं विधिवत् कारयेद् बुधः स्वबीजैर् एव तद् धुत्वा दीक्षां शिष्यस्य कारयेत् |
| 44,saṃyojya vidhivad bījair mahābhūteṣu pañcasu sakale tattvaṃ saṃyojya pariṣṭhāpya pare 'dhvani,संयोज्य विधिवद् बीजैर् महाभूतेषु पञ्चसु सकले तत्त्वं संयोज्य परिष्ठाप्य परे ऽध्वनि |
| 45,niyoktavyaṃ tatas tatra yatrāsavāṃsvaraparam? eṣā dīkṣā ya thānyāyaṃ bhuktimuktiphalapradā,नियोक्तव्यं ततस् तत्र यत्रासवांस्वरपरम्? एषा दीक्षा य थान्यायं भुक्तिमुक्तिफलप्रदा |
| 46,tair eva pañcabhis tattvaṃ sakale sakalātmikā niṣkale niṣkalā proktā sādhikārādhvanaḥ purā,तैर् एव पञ्चभिस् तत्त्वं सकले सकलात्मिका निष्कले निष्कला प्रोक्ता साधिकाराध्वनः पुरा |
| 47,dīkṣayitvā tataḥ śiṣyān sādhikārapare sthitān abhiṣicya svabījais tu bījān tebhyaḥ pradāpayet,दीक्षयित्वा ततः शिष्यान् साधिकारपरे स्थितान् अभिषिच्य स्वबीजैस् तु बीजान् तेभ्यः प्रदापयेत् |
| 48,nivedya samayān tasya hṛnmudrāṅgulidarśanāt anujñāṃ sādhakendrasya tasya dadyān mahātmanā,निवेद्य समयान् तस्य हृन्मुद्राङ्गुलिदर्शनात् अनुज्ञां साधकेन्द्रस्य तस्य दद्यान् महात्मना |
| 49,tataḥ svavidyānaivedyaṃ bhakṣayet sādhakottamaḥ devyaḥ prītā bhavanty eva avaśiṣṭaṃ jale kṣipet,ततः स्वविद्यानैवेद्यं भक्षयेत् साधकोत्तमः देव्यः प्रीता भवन्त्य् एव अवशिष्टं जले क्षिपेत् |
| 50,ācāryaṃ pūjayed bhaktyā sarvasvenāpare vidhā? praṇāmaiḥ śaktidānaiś ca yena vā tuṣyate guruḥ,आचार्यं पूजयेद् भक्त्या सर्वस्वेनापरे विधा? प्रणामैः शक्तिदानैश् च येन वा तुष्यते गुरुः |
| 51,sragvī sitoṣṇīṣī caiva sarvālaṃkārabhūṣitaḥ uccāsanasthaḥ prāgvaktraḥ kalpayet koṣamaṇḍale,स्रग्वी सितोष्णीषी चैव सर्वालंकारभूषितः उच्चासनस्थः प्राग्वक्त्रः कल्पयेत् कोषमण्डले |
| 52,gośakṛdbhasmaliptas tu śucau janavivarjite susame bhūmideśe tu prastāraṃ prastarec chuciḥ,गोशकृद्भस्मलिप्तस् तु शुचौ जनविवर्जिते सुसमे भूमिदेशे तु प्रस्तारं प्रस्तरेच् छुचिः |
| 53,caturasram ataḥ kṛtvā prastārarekham ujjvalam kuryād ekonapañcāśat koṣṭhakān tu samān śubhān,चतुरस्रम् अतः कृत्वा प्रस्ताररेखम् उज्ज्वलम् कुर्याद् एकोनपञ्चाशत् कोष्ठकान् तु समान् शुभान् |
| 54,śatārdhārdhāsanāsīnaṃ pañcavargāntabindukam śikhāsambhinnamūrdhāntaṃ kaṣākhyaṃ madhyakoṣṭhake,शतार्धार्धासनासीनं पञ्चवर्गान्तबिन्दुकम् शिखासम्भिन्नमूर्धान्तं कषाख्यं मध्यकोष्ठके |
| 55,vidigdikṣaṃsthakoṣṭheṣu tatpārśve bahir aṣṭasu yaśavargān nyased devi aiśānyādiṣu tatkramāt,विदिग्दिक्षंस्थकोष्ठेषु तत्पार्श्वे बहिर् अष्टसु यशवर्गान् न्यसेद् देवि ऐशान्यादिषु तत्क्रमात् |
| 56,āgneyādiṣu koṣṭheṣu napuṃsakacatuṣṭayam aiśānyādikramād devi bījadvādaśakaṃ nyaset,आग्नेयादिषु कोष्ठेषु नपुंसकचतुष्टयम् ऐशान्यादिक्रमाद् देवि बीजद्वादशकं न्यसेत् |
| 57,tṛtīyapaṭktikoṣṭheṣu caturthe pañcaviṃśakam aiśānyādiṣu koṣṭheṣu bījāni kramaśo nyaset,तृतीयपट्क्तिकोष्ठेषु चतुर्थे पञ्चविंशकम् ऐशान्यादिषु कोष्ठेषु बीजानि क्रमशो न्यसेत् |
| 58,prastāram evaṃ prastārya svaravarṇaṃ ca śobhane bījaṣoḍaśakaṃ caiva proddharet tu yathākramam,प्रस्तारम् एवं प्रस्तार्य स्वरवर्णं च शोभने बीजषोडशकं चैव प्रोद्धरेत् तु यथाक्रमम् |
| 59,kādipaṭktiṃ purākṛtya kramād vyastasamastakam koṣṭhaikādaśabījena saṃyuktaṃ pañcaviṃśakam,कादिपट्क्तिं पुराकृत्य क्रमाद् व्यस्तसमस्तकम् कोष्ठैकादशबीजेन संयुक्तं पञ्चविंशकम् |
| 60,ātmatattvam iti khyātaṃ vidyākhyaṃ catustriṃśakam śivatattvaṃ tu deveśi triṃśakoṣṭheṣu saṃyutam,आत्मतत्त्वम् इति ख्यातं विद्याख्यं चतुस्त्रिंशकम् शिवतत्त्वं तु देवेशि त्रिंशकोष्ठेषु संयुतम् |
| 61,tattvatritayam etad dhi nyāsaṃ ca samudāhṛtam binduyuktāny aśesāṇi nyastavyāni yathākramam,तत्त्वत्रितयम् एतद् धि न्यासं च समुदाहृतम् बिन्दुयुक्तान्य् अशेसाणि न्यस्तव्यानि यथाक्रमम् |
| 62,atra-siddhiḥ sthitā devi vijñeyā sādhakottamaiḥ pañcaviṃśatikoṣṭhasthaṃ prathamaṃ bījam ucyate,अत्र-सिद्धिः स्थिता देवि विज्ञेया साधकोत्तमैः पञ्चविंशतिकोष्ठस्थं प्रथमं बीजम् उच्यते |
| 63,dvisaptakoṣṭhakaṃ bījaṃ dvitīyaṃ samudāhṛtam tṛtīyam aṣṭakoṣṭhasthaṃ binduyoniḥ caturthakam,द्विसप्तकोष्ठकं बीजं द्वितीयं समुदाहृतम् तृतीयम् अष्टकोष्ठस्थं बिन्दुयोनिः चतुर्थकम् |
| 64,caturviṃśatikoṣṭhasthaṃ pañcamaṃ bījam ucyate bījāni devadevīnāṃ nirṇītāni yathākramam,चतुर्विंशतिकोष्ठस्थं पञ्चमं बीजम् उच्यते बीजानि देवदेवीनां निर्णीतानि यथाक्रमम् |
| 65,kālabaddhānilair bījaiḥ kalāyatheṣṭhayā yutam ardhendu binduśikhayā saṃnibhāni krameṇa tu,कालबद्धानिलैर् बीजैः कलायथेष्ठया युतम् अर्धेन्दु बिन्दुशिखया संनिभानि क्रमेण तु |
| 66,bījapañcakam uddhṛtya kathitaṃ devi te kramāt kūṭasthās tu smṛtā bījāḥ pañca caiva varānane,बीजपञ्चकम् उद्धृत्य कथितं देवि ते क्रमात् कूटस्थास् तु स्मृता बीजाः पञ्च चैव वरानने |
| 67,bījapañcakam abhyasya sarvakāmaphalapradam yajanaṃ sampravakṣyāmi sarvasiddhipradāyakam,बीजपञ्चकम् अभ्यस्य सर्वकामफलप्रदम् यजनं सम्प्रवक्ष्यामि सर्वसिद्धिप्रदायकम् |
| 68,karasaṃskāram ādau tu kṛtvānena krameṇa tu vakṣyamāṇena cānena digbandhaśodhyam eva hi,करसंस्कारम् आदौ तु कृत्वानेन क्रमेण तु वक्ष्यमाणेन चानेन दिग्बन्धशोध्यम् एव हि |
| 69,saṃhārāstreṇa digbandhaḥ prāṇāyāmapuraḥsaraḥ prāṇāyāmais tribhir devi ātmānaṃ tu viśodhayet,संहारास्त्रेण दिग्बन्धः प्राणायामपुरःसरः प्राणायामैस् त्रिभिर् देवि आत्मानं तु विशोधयेत् |
| 70,niṣkramya recayed vāyuṃ navaṃ cākṛṣya pūrayet nirodhe kumbhakaḥ proktaḥ prāṇāyāmaṃ prakīrtitam,निष्क्रम्य रेचयेद् वायुं नवं चाकृष्य पूरयेत् निरोधे कुम्भकः प्रोक्तः प्राणायामं प्रकीर्तितम् |
| 71,dhyātvā kālāgnibījaṃ tu yugāntānalasaprabham nyaset pādatale mantrī jvālāmālākulaṃ mahat,ध्यात्वा कालाग्निबीजं तु युगान्तानलसप्रभम् न्यसेत् पादतले मन्त्री ज्वालामालाकुलं महत् |
| 72,nirdahec cātmadehaṃ tu vāriṇāplāvayet tataḥ dagdhvā tu prākṛtaṃdehaṃ bhasmakūṭam iva sthitam,निर्दहेच् चात्मदेहं तु वारिणाप्लावयेत् ततः दग्ध्वा तु प्राकृतंदेहं भस्मकूटम् इव स्थितम् |
| 73,tataś cāmṛtadhārābhir vidyādehaṃ vicintayet sravantaṃ mūrdhni paramaṃ praṇavaṃ ca adhomukham,ततश् चामृतधाराभिर् विद्यादेहं विचिन्तयेत् स्रवन्तं मूर्ध्नि परमं प्रणवं च अधोमुखम् |
| 74,vāruṇāmṛtasaṃyuktaṃ śuddhasphaṭikanirmalam kaṣākhyaṃ yat smṛtaṃ bījaṃ rephadvayasamāyutam,वारुणामृतसंयुक्तं शुद्धस्फटिकनिर्मलम् कषाख्यं यत् स्मृतं बीजं रेफद्वयसमायुतम् |
| 75,adha oṃkārasaṃyuktaṃ ūrdhvaṃ bindukabhūṣitam anenaiva tu bījena śikhayā bhinnamastakam,अध ओंकारसंयुक्तं ऊर्ध्वं बिन्दुकभूषितम् अनेनैव तु बीजेन शिखया भिन्नमस्तकम् |
| 76,dhāraṇāyogamārgeṇa nirdahet sādhakottamaḥ dehaṃ saṃśodhayen mantrī ghorapāpaṃ tu kalmaṣam,धारणायोगमार्गेण निर्दहेत् साधकोत्तमः देहं संशोधयेन् मन्त्री घोरपापं तु कल्मषम् |
| 77,nyāsam ālabhanaṃ kuryād bhaven mantrātmavigrahaḥ digbandhabhūmiṃ saṃśodhya cakraśuddhyartham eva ca,न्यासम् आलभनं कुर्याद् भवेन् मन्त्रात्मविग्रहः दिग्बन्धभूमिं संशोध्य चक्रशुद्ध्यर्थम् एव च |
| 78,saṃhārāstreṇa kurvīta vighnoccāṭanam eva ca hastau saṃśodhayet paścād vidhir eṣa prakīrtitaḥ,संहारास्त्रेण कुर्वीत विघ्नोच्चाटनम् एव च हस्तौ संशोधयेत् पश्चाद् विधिर् एष प्रकीर्तितः |
| 79,kṛtvā tu vidhivan mantrī tataḥ karma samārabhet āmaṇibandhanāt pūrvaṃ bharamākhāś ? ca vinyaset,कृत्वा तु विधिवन् मन्त्री ततः कर्म समारभेत् आमणिबन्धनात् पूर्वं भरमाखाश् ? च विन्यसेत् |
| 80,aṭguṣṭhādikaniṣṭhāntaṃ nyased vai bījapañcakam aṭguṣṭhād ye tu ye parvā karayor ubhayor api,अट्गुष्ठादिकनिष्ठान्तं न्यसेद् वै बीजपञ्चकम् अट्गुष्ठाद् ये तु ये पर्वा करयोर् उभयोर् अपि |
| 81,ātmatattvaṃ nyasenmūrdhni vidyātattvaṃ dvitīyake śivaṃ dadyāt tṛtīyeṣu sarvasiddhiṣu bhāmini,आत्मतत्त्वं न्यसेन्मूर्ध्नि विद्यातत्त्वं द्वितीयके शिवं दद्यात् तृतीयेषु सर्वसिद्धिषु भामिनि |
| 82,adhastād ātmatattvaṃ tu vidyātattvaṃ tu madhyataḥ śivatattvaṃ nyasen mūrdhni haste dehe punaḥ kramāt,अधस्ताद् आत्मतत्त्वं तु विद्यातत्त्वं तु मध्यतः शिवतत्त्वं न्यसेन् मूर्ध्नि हस्ते देहे पुनः क्रमात् |
| 83,evaṃ tattvatrayaṃ nyasya tathā kūṭākṣarāṇi tu bhūyaś cottarabījāni vinyaset tu varānane,एवं तत्त्वत्रयं न्यस्य तथा कूटाक्षराणि तु भूयश् चोत्तरबीजानि विन्यसेत् तु वरानने |
| 84,astraṃ caiva tu vinyasya visphuliṭgasamaprabham māyayācchādayitvā tu aṭkuśena nirodhayet,अस्त्रं चैव तु विन्यस्य विस्फुलिट्गसमप्रभम् माययाच्छादयित्वा तु अट्कुशेन निरोधयेत् |
| 85,yonimudrāṃ tato baddhvā kuryāt [tu] sakalāṃ tanum etad ālabhanaṃ caiva tava devi prakīrtitam,योनिमुद्रां ततो बद्ध्वा कुर्यात् [तु] सकलां तनुम् एतद् आलभनं चैव तव देवि प्रकीर्तितम् |
| 86,aṭguṣṭhau grathitau kṛtvā karayor ubhayor api tarjanīṃ vāmahaste tu prasāryākuñcayed budhaḥ,अट्गुष्ठौ ग्रथितौ कृत्वा करयोर् उभयोर् अपि तर्जनीं वामहस्ते तु प्रसार्याकुञ्चयेद् बुधः |
| 87,eṣā nirodhanī proktā mudreyam aṭkuśasya tu vaśyākarṣaṇakāryeṣu prayojyā sādhakottamaiḥ,एषा निरोधनी प्रोक्ता मुद्रेयम् अट्कुशस्य तु वश्याकर्षणकार्येषु प्रयोज्या साधकोत्तमैः |
| 88,tarjanī madhyamā caiva anāmā dakṣiṇasya tu vāme trīṇi samākramya aṭguṣṭhau ca susaṃsthitau,तर्जनी मध्यमा चैव अनामा दक्षिणस्य तु वामे त्रीणि समाक्रम्य अट्गुष्ठौ च सुसंस्थितौ |
| 89,adhastāt sarvataḥ proktā dakṣiṇā tu kaniṣṭhikā tarjanyaṭguṣṭhayor madhye yonimudrā prakīrtitā,अधस्तात् सर्वतः प्रोक्ता दक्षिणा तु कनिष्ठिका तर्जन्यट्गुष्ठयोर् मध्ये योनिमुद्रा प्रकीर्तिता |
| 90,ādyaṃ mūrdhni tato bījaṃ dvitīyaṃ mukhamaṇḍale kaṭyūrdhve ca tataś cānyaṃ caturthaṃ jānutaḥ kaṭim,आद्यं मूर्ध्नि ततो बीजं द्वितीयं मुखमण्डले कट्यूर्ध्वे च ततश् चान्यं चतुर्थं जानुतः कटिम् |
| 91,āpādajānunī cānyaṃ prasṛtaiś ca karaiḥ kramāt evaṃ bījena dehas tu mucyate nātra saṃśayaḥ,आपादजानुनी चान्यं प्रसृतैश् च करैः क्रमात् एवं बीजेन देहस् तु मुच्यते नात्र संशयः |
| 92,vajropalamahāvarṣaṃ coradaṃṣṭrībhayāvaham mucyate ca sadā rogair mṛtyurūpair durāsadaiḥ,वज्रोपलमहावर्षं चोरदंष्ट्रीभयावहम् मुच्यते च सदा रोगैर् मृत्युरूपैर् दुरासदैः |
| 93,ahigaraviṣaśastrajvarakuṣṭhakṣayādibhiḥ mucyate nātra saṃdeho yo 'pi syāt pātakī naraḥ,अहिगरविषशस्त्रज्वरकुष्ठक्षयादिभिः मुच्यते नात्र संदेहो यो ऽपि स्यात् पातकी नरः |
| 94,upalipya śubhe deśe pracchanne janavarjite pūrvavad dhastamātraṃ tu likhitvā maṇḍalaṃ śubham,उपलिप्य शुभे देशे प्रच्छन्ने जनवर्जिते पूर्ववद् धस्तमात्रं तु लिखित्वा मण्डलं शुभम् |
| 95,catuḥpattraṃ tu tatrābjaṃ sarvavarṇitakarṇikām sitaraktapītakṛṣṇāṃ pūrvādidalasaṃsthitām,चतुःपत्त्रं तु तत्राब्जं सर्ववर्णितकर्णिकाम् सितरक्तपीतकृष्णां पूर्वादिदलसंस्थिताम् |
| 96,jayādyaṃ vinyasen mantrī tumburuṃ karṇikopari padmāsanopaviṣṭaṃ tu varadānodyatakaram,जयाद्यं विन्यसेन् मन्त्री तुम्बुरुं कर्णिकोपरि पद्मासनोपविष्टं तु वरदानोद्यतकरम् |
| 97,caturvaktramaṣṭabhujaṃ catuṣkāyaṃ trilocanam nāgayajñopavītaṃtu śūlapāṇiṃ gadādharam,चतुर्वक्त्रमष्टभुजं चतुष्कायं त्रिलोचनम् नागयज्ञोपवीतंतु शूलपाणिं गदाधरम् |
| 98,mukuṭena vicitreṇa śaśāṅkadhṛtaśekharam śaktīnāṃ tu priyaṃ devaṃ pāśāṅkuśakaraprabham,मुकुटेन विचित्रेण शशाङ्कधृतशेखरम् शक्तीनां तु प्रियं देवं पाशाङ्कुशकरप्रभम् |
| 99,divyāmbarātapatreṇa divyasragbandhalepanam devadevaṃ sadā dhyāyet sūryakoṭisamaprabham,दिव्याम्बरातपत्रेण दिव्यस्रग्बन्धलेपनम् देवदेवं सदा ध्यायेत् सूर्यकोटिसमप्रभम् |
| 100,kṣīrodaphalasaṃkāśāṃ vyāghrayajñopavītinīm pretārūḍhāṃ caturvaktrāṃ gadākheṭakadhāriṇīm,क्षीरोदफलसंकाशां व्याघ्रयज्ञोपवीतिनीम् प्रेतारूढां चतुर्वक्त्रां गदाखेटकधारिणीम् |
| 101,divyāmbarātapatreṇa hārakeyūrabhūṣitām devadevīṃ jayāṃ dhyāyed dīpyamānāṃ svatejasā,दिव्याम्बरातपत्रेण हारकेयूरभूषिताम् देवदेवीं जयां ध्यायेद् दीप्यमानां स्वतेजसा |
| 102,devasyābhimukho mantrī sasmitotphullalocanām dāḍimīkusumaprakhyāṃ suragopakasaprabhām,देवस्याभिमुखो मन्त्री सस्मितोत्फुल्ललोचनाम् दाडिमीकुसुमप्रख्यां सुरगोपकसप्रभाम् |
| 103,cāpodyatakarāṃ ghorāṃ matsyamāṃsasurāpriyām ulūke saṃsthitāṃ devīṃ hārakeyūrabhūṣitām,चापोद्यतकरां घोरां मत्स्यमांससुराप्रियाम् उलूके संस्थितां देवीं हारकेयूरभूषिताम् |
| 104,raktāmbarātapatreṇa vijayāṃ siddhidāṃ smaret dhātucāmīkaraprakhyāṃ pītamālyāmbarapriyām,रक्ताम्बरातपत्रेण विजयां सिद्धिदां स्मरेत् धातुचामीकरप्रख्यां पीतमाल्याम्बरप्रियाम् |
| 105,ghaṇṭākhaṭvāṅgadharīṃ devīm aśvārūḍhāṃ mahābalām sūryāyutapratīkāśīṃ sarvābharaṇabhūṣitām,घण्टाखट्वाङ्गधरीं देवीम् अश्वारूढां महाबलाम् सूर्यायुतप्रतीकाशीं सर्वाभरणभूषिताम् |
| 106,jayantīṃ dhyāyati kṣipraṃ siddhim āpnoti puṣkalām bhinnāñjanasamaprakhyāṃ śarvarītimiraprabhām,जयन्तीं ध्यायति क्षिप्रं सिद्धिम् आप्नोति पुष्कलाम् भिन्नाञ्जनसमप्रख्यां शर्वरीतिमिरप्रभाम् |
| 107,kṛṣṇakauśeyasaṃvītāṃ muktikāmaṇibhūṣitām divyaṃ vimānam ārūḍhāṃ gadākheṭakadhāriṇīm,कृष्णकौशेयसंवीतां मुक्तिकामणिभूषिताम् दिव्यं विमानम् आरूढां गदाखेटकधारिणीम् |
| 108,mahārāvādinirghoṣaiś cintayed aparājitām gāyatrīṃ vā japantīṃ ca sphāṭikamaṇibhūṣitām,महारावादिनिर्घोषैश् चिन्तयेद् अपराजिताम् गायत्रीं वा जपन्तीं च स्फाटिकमणिभूषिताम् |
| 109,ṛgyajussāmātharvākhyaṃ gāyantīṃ vā tathaiva ca sāvitrīṃ divyarūpāṃ tūpaniṣadgāyane ratām,ऋग्यजुस्सामाथर्वाख्यं गायन्तीं वा तथैव च सावित्रीं दिव्यरूपां तूपनिषद्गायने रताम् |
| 110,devīnām agrasaṃsthaṃ kṛtabhṛkuṭimukhaṃ cintayed aṅkuśākhyaṃ sampṛṣṭhe cāstrarājaṃ prakaṭitasumahāsṛkvaṇīlelihānam saṃkruddhaṃ bhīṣayantaṃ nararudhiravasādigdhadāntākalālaṃ ....... ....... .......,देवीनाम् अग्रसंस्थं कृतभृकुटिमुखं चिन्तयेद् अङ्कुशाख्यं सम्पृष्ठे चास्त्रराजं प्रकटितसुमहासृक्वणीलेलिहानम् संक्रुद्धं भीषयन्तं नररुधिरवसादिग्धदान्ताकलालं ....... ....... ....... |
| 111,evaṃ dhyātvā viśālākṣi tataḥ pūjā pravartate bhakṣyabhojyavidhānaiś ca gandhapuṣpādibhiḥ kramāt,एवं ध्यात्वा विशालाक्षि ततः पूजा प्रवर्तते भक्ष्यभोज्यविधानैश् च गन्धपुष्पादिभिः क्रमात् |
| 112,pūjayet kūṭamadhyasthaṃ tatra madhye vidhānataḥ bhūr evāyaṃ pādapadmair hṛdi vāmakare 'thavā,पूजयेत् कूटमध्यस्थं तत्र मध्ये विधानतः भूर् एवायं पादपद्मैर् हृदि वामकरे ऽथवा |
| 113,manasā pūjayen nityaṃ siddhikāmaḥ samāhitaḥ mahāśaṅkhamayaṃ kuryād athavā kacchapasya tu,मनसा पूजयेन् नित्यं सिद्धिकामः समाहितः महाशङ्खमयं कुर्याद् अथवा कच्छपस्य तु |
| 114,sauvarṇaṃ rajataṃ tāmraṃ kulaṃ bhavati siddhidam gandhamaṇḍalake vāpi athavā bhasmamaṇḍale,सौवर्णं रजतं ताम्रं कुलं भवति सिद्धिदम् गन्धमण्डलके वापि अथवा भस्ममण्डले |
| 115,siddhārthamaṇḍale vāpi athavā hṛdi maṇḍale kusumbhamaṇḍale vāpi puṣpamaṇḍalake 'pi vā,सिद्धार्थमण्डले वापि अथवा हृदि मण्डले कुसुम्भमण्डले वापि पुष्पमण्डलके ऽपि वा |
| 116,nāgakeśarajobhir vā likhitvā maṇḍalaṃ śubham muktidā siddhidā hy evaṃ bhavantīty avicāraṇāt,नागकेशरजोभिर् वा लिखित्वा मण्डलं शुभम् मुक्तिदा सिद्धिदा ह्य् एवं भवन्तीत्य् अविचारणात् |
| 117,sampūjya ca yathānyāyaṃ gandhapuṣpādi yojayet darśayed yonimudrāṃ tu kāle karmāṇi kārayet,सम्पूज्य च यथान्यायं गन्धपुष्पादि योजयेत् दर्शयेद् योनिमुद्रां तु काले कर्माणि कारयेत् |
| 118,samutpanneṣu kāryeṣu prāṇadraviṇahāriṣu pūjitāḥ sādhakaṃ devyaḥ parirakṣanti putravat,समुत्पन्नेषु कार्येषु प्राणद्रविणहारिषु पूजिताः साधकं देव्यः परिरक्षन्ति पुत्रवत् |
| 119,atrāpi yāgam evoktaṃ viśeṣaḥ ko 'paraḥ prabho yathā tu abhyāsamātreṇa siddhir bhavati kāmadā,अत्रापि यागम् एवोक्तं विशेषः को ऽपरः प्रभो यथा तु अभ्यासमात्रेण सिद्धिर् भवति कामदा |
| 120,kevalaṃ smaraṇād eva tathā tvaṃ vaktum arhasi praṇayasva prasādaś ca yadi cāsti maheśvara,केवलं स्मरणाद् एव तथा त्वं वक्तुम् अर्हसि प्रणयस्व प्रसादश् च यदि चास्ति महेश्वर |
| 121,śṛṇuṣvaikamanā bhadre prākṛtaṃ tapasaḥ phalam praṇayād atulaṃ vāpi rahasyaṃ paramaṃ padam,शृणुष्वैकमना भद्रे प्राकृतं तपसः फलम् प्रणयाद् अतुलं वापि रहस्यं परमं पदम् |
| 122,uttarottarayogena tantraṃ te kathitaṃ mayā atrāntaram idaṃ jñānaṃ śrutvā bhavati nirvṛtiḥ,उत्तरोत्तरयोगेन तन्त्रं ते कथितं मया अत्रान्तरम् इदं ज्ञानं श्रुत्वा भवति निर्वृतिः |
| 123,prastārya pūrvavad varṇaṃ proddhared bījapañcakam pūrvavat kramayogena sarvakāmaprasiddhaye,प्रस्तार्य पूर्ववद् वर्णं प्रोद्धरेद् बीजपञ्चकम् पूर्ववत् क्रमयोगेन सर्वकामप्रसिद्धये |
| 124,ādau dvātriṃśakaṃ bījaṃ yuktam ekonaviṃśati catustriṃśaṃ tato 'dhastād devadevaṃ prakalpayet,आदौ द्वात्रिंशकं बीजं युक्तम् एकोनविंशति चतुस्त्रिंशं ततो ऽधस्ताद् देवदेवं प्रकल्पयेत् |
| 125,jayā saptadaśaṃ bījaṃ yuktam ekādaśena tu tad eva vijayākhyātā kiṃ tu yuktaṃ na kena cit,जया सप्तदशं बीजं युक्तम् एकादशेन तु तद् एव विजयाख्याता किं तु युक्तं न केन चित् |
| 126,pañcaviṃśac chikhābhāji yuktam ekādaśena tu ajitāyāḥ samuddiṣṭaṃ caturthyāḥ śṛṇu sāmpratam,पञ्चविंशच् छिखाभाजि युक्तम् एकादशेन तु अजितायाः समुद्दिष्टं चतुर्थ्याः शृणु साम्प्रतम् |
| 127,varṇaikādaśasaṃyuktaṃ śambhusthaṃ pañcaviṃśakam guhyam etat samuddiṣṭaṃ praṣṭavyaṃ nānyataḥ param,वर्णैकादशसंयुक्तं शम्भुस्थं पञ्चविंशकम् गुह्यम् एतत् समुद्दिष्टं प्रष्टव्यं नान्यतः परम् |
| 128,sarvakāmapradaṃ devi etad vai bījapañcakam uttaraṃ hṛdayaṃ hyetat sarvatantreṣu cottaram,सर्वकामप्रदं देवि एतद् वै बीजपञ्चकम् उत्तरं हृदयं ह्येतत् सर्वतन्त्रेषु चोत्तरम् |
| 129,yāni kāni ca karmāṇi sarvāṇy etais tu kārayet pañcaviṃśatikoṣasthaṃ yuktaṃ vai ṣoḍaśena tu,यानि कानि च कर्माणि सर्वाण्य् एतैस् तु कारयेत् पञ्चविंशतिकोषस्थं युक्तं वै षोडशेन तु |
| 130,astram etat samuddiṣṭam asmiṃs tantre ca suvrate punar etadbījayuktaṃ viṃśakena samanvitam,अस्त्रम् एतत् समुद्दिष्टम् अस्मिंस् तन्त्रे च सुव्रते पुनर् एतद्बीजयुक्तं विंशकेन समन्वितम् |
| 131,māyā hy eṣā samuddiṣṭā śivasyānantarūpiṇī ādikoṣṭhakabījaṃ tu adhastāṣṭādaśasaṃyutam,माया ह्य् एषा समुद्दिष्टा शिवस्यानन्तरूपिणी आदिकोष्ठकबीजं तु अधस्ताष्टादशसंयुतम् |
| 132,aṣṭatriṃśatikoṣasthaṃ tasyopari niyojayet aṅkuśoddharaṇaṃ hy etad devīnāṃ saṃnirodhane,अष्टत्रिंशतिकोषस्थं तस्योपरि नियोजयेत् अङ्कुशोद्धरणं ह्य् एतद् देवीनां संनिरोधने |
| 133,bindupuñjasametā hi nyastavyā tu yathākramam pañcaviṃśatikoṣasthaṃ tad eva paramākṣaram,बिन्दुपुञ्जसमेता हि न्यस्तव्या तु यथाक्रमम् पञ्चविंशतिकोषस्थं तद् एव परमाक्षरम् |
| 134,navatriṃśasamāyuktaṃ bījaṃ gāyatrisaṃjñakam etad bījavaraṃ divyaṃ yojyam ālabhanādike,नवत्रिंशसमायुक्तं बीजं गायत्रिसंज्ञकम् एतद् बीजवरं दिव्यं योज्यम् आलभनादिके |
| 135,catustriṃśatikoṣasthaṃ pañcaviṃśatiyojitam sarvakarmasamuddiṣṭaṃ bījaṃ sāvitrisaṃjñitam,चतुस्त्रिंशतिकोषस्थं पञ्चविंशतियोजितम् सर्वकर्मसमुद्दिष्टं बीजं सावित्रिसंज्ञितम् |
| 136,ardhenduśikhayā devi lāñchitāni tu pūrvavat prayogaṃ cāsya vakṣyāmi siddhir yenāśu jāyate,अर्धेन्दुशिखया देवि लाञ्छितानि तु पूर्ववत् प्रयोगं चास्य वक्ष्यामि सिद्धिर् येनाशु जायते |
| 137,prayogaṃ kāraṇaṃ devi granthaśāstram akāraṇam sarvatra sulabhaṃ śāstraṃ prayogaṃ tu sudurlabham,प्रयोगं कारणं देवि ग्रन्थशास्त्रम् अकारणम् सर्वत्र सुलभं शास्त्रं प्रयोगं तु सुदुर्लभम् |
| 138,prayogarahitā mantrā naiva siddhipradāḥ smṛtāḥ hṛtpadme yogavinyāsaṃ dhyātvā vai bījapañcakam gatiṃ devaṃ tu vijñāya tataḥ karma samārabhet,प्रयोगरहिता मन्त्रा नैव सिद्धिप्रदाः स्मृताः हृत्पद्मे योगविन्यासं ध्यात्वा वै बीजपञ्चकम् गतिं देवं तु विज्ञाय ततः कर्म समारभेत् |
| 139,kīdṛśaḥ sa bhaved devo gatis tasya tu kīdṛśī dehasthaṃ tu kathaṃ vidyād vaktum arhasi śaṅkara,कीदृशः स भवेद् देवो गतिस् तस्य तु कीदृशी देहस्थं तु कथं विद्याद् वक्तुम् अर्हसि शङ्कर |
| 140,meḍhranābhyantare devi kandamūlākṛtir bhavet dvāsaptatisahasrāṇi nāḍīr ādhārasaṃsthitāḥ,मेढ्रनाभ्यन्तरे देवि कन्दमूलाकृतिर् भवेत् द्वासप्ततिसहस्राणि नाडीर् आधारसंस्थिताः |
| 141,nābhideśe sthito granthis tatra padmaṃ vyavasthitam karṇikā padmamadhyasya tatra sādhyaṃ vyavasthitam,नाभिदेशे स्थितो ग्रन्थिस् तत्र पद्मं व्यवस्थितम् कर्णिका पद्ममध्यस्य तत्र साध्यं व्यवस्थितम् |
| 142,karṇikāsuṣirānte tu yā kalā cordhvagāminī tasyā madhye sthito devaḥ sa tu dīpaśikhopamaḥ,कर्णिकासुषिरान्ते तु या कला चोर्ध्वगामिनी तस्या मध्ये स्थितो देवः स तु दीपशिखोपमः |
| 143,śuddhasphaṭikasaṃkāśaṃ visphuliṅgārkasaṃnibham vārimārutasaṃkīrṇaṃ vālāgraśatabhāgakam,शुद्धस्फटिकसंकाशं विस्फुलिङ्गार्कसंनिभम् वारिमारुतसंकीर्णं वालाग्रशतभागकम् |
| 144,vāyuvāhanam ārūḍhaṃ śabdātītam anāmayam sampratyayaṃ tu gamyo 'sau vahate dehamadhyataḥ,वायुवाहनम् आरूढं शब्दातीतम् अनामयम् सम्प्रत्ययं तु गम्यो ऽसौ वहते देहमध्यतः |
| 145,iḍāmadhyagato vāpi piṅgalāntargato 'pi vā suṣumnāntargataś caiva viṣuvaṃ samudāhṛtam,इडामध्यगतो वापि पिङ्गलान्तर्गतो ऽपि वा सुषुम्नान्तर्गतश् चैव विषुवं समुदाहृतम् |
| 146,iḍā tu vāmajā proktā dakṣiṇe piṅgalā smṛtā anayor madhye suṣumnā tu sṛṣṭisaṃhārakārikā,इडा तु वामजा प्रोक्ता दक्षिणे पिङ्गला स्मृता अनयोर् मध्ये सुषुम्ना तु सृष्टिसंहारकारिका |
| 147,iḍā śāntikapuṣṭyarthe mṛtyūccāṭana piṅgalā suṣumnā mokṣadā caiva jīvamārgānusāriṇī,इडा शान्तिकपुष्ट्यर्थे मृत्यूच्चाटन पिङ्गला सुषुम्ना मोक्षदा चैव जीवमार्गानुसारिणी |
| 148,piṅgalāntargataṃ dhyātvā raktavarṇaṃ vicintayet māraṇoccāṭanādīni tataḥ karmāṇi kārayet,पिङ्गलान्तर्गतं ध्यात्वा रक्तवर्णं विचिन्तयेत् मारणोच्चाटनादीनि ततः कर्माणि कारयेत् |
| 149,amṛtāntargataṃ jñātvā dhyāyet tuhinasaṃnibham śāntipuṣṭivaśākarṣaṃ tadā karmāṇi kārayet,अमृतान्तर्गतं ज्ञात्वा ध्यायेत् तुहिनसंनिभम् शान्तिपुष्टिवशाकर्षं तदा कर्माणि कारयेत् |
| 150,vratayogādisaṃsiddhiṃ mūlamantreṣu kārayet tad atra japamātreṇa mantrī sādhayate kṣaṇāt,व्रतयोगादिसंसिद्धिं मूलमन्त्रेषु कारयेत् तद् अत्र जपमात्रेण मन्त्री साधयते क्षणात् |
| 151,aprasūtā mṛtā yoṣit prāptayauvanam eva ca tasyāḥ pāṃśulikāṃ gṛhya vāmabhāge vicakṣaṇaḥ,अप्रसूता मृता योषित् प्राप्तयौवनम् एव च तस्याः पांशुलिकां गृह्य वामभागे विचक्षणः |
| 152,likhen nāmākṣaraṃ tatra devīnām kūṭasaṃsthitam vāmāṅgojjvalaraktena sādhakaḥ saṃyatavrataḥ,लिखेन् नामाक्षरं तत्र देवीनाम् कूटसंस्थितम् वामाङ्गोज्ज्वलरक्तेन साधकः संयतव्रतः |
| 153,striyaṃ caiva likhet tatra gavāṃ rocanayā punaḥ anulomair vihanyas tu vāmapādena cākramet,स्त्रियं चैव लिखेत् तत्र गवां रोचनया पुनः अनुलोमैर् विहन्यस् तु वामपादेन चाक्रमेत् |
| 154,tatkṣaṇād ānayec chīghraṃ yā strī dvādaśayojanāt puruṣasya tathā proktaṃ dakṣiṇāṅge tu kārayet,तत्क्षणाद् आनयेच् छीघ्रं या स्त्री द्वादशयोजनात् पुरुषस्य तथा प्रोक्तं दक्षिणाङ्गे तु कारयेत् |
| 155,athābhicārakaṃ kuryāt samidhānāṃ tathāsthibhiḥ rājikāviṣaraktāktaṃ śmaśāne homam ārabhet,अथाभिचारकं कुर्यात् समिधानां तथास्थिभिः राजिकाविषरक्ताक्तं श्मशाने होमम् आरभेत् |
| 156,nagno muktaśikho bhūtvā kapālatrayasaṃsthitaḥ samidhāṣṭaśataṃ homaṃ rātrau kuryād vicakṣaṇaḥ,नग्नो मुक्तशिखो भूत्वा कपालत्रयसंस्थितः समिधाष्टशतं होमं रात्रौ कुर्याद् विचक्षणः |
| 157,homānte tu tataḥ śakraṃ kṛṣṇavarṇam vicintayet triśūlena vinirbhinnaṃ daṇḍena tāḍitaṃ śiraḥ,होमान्ते तु ततः शक्रं कृष्णवर्णम् विचिन्तयेत् त्रिशूलेन विनिर्भिन्नं दण्डेन ताडितं शिरः |
| 158,sādhako ghorarūpeṇa kruddhaḥ saṃraktalocanaḥ saptāhān nāśayed indraṃ kiṃ punar mānuṣādikam,साधको घोररूपेण क्रुद्धः संरक्तलोचनः सप्ताहान् नाशयेद् इन्द्रं किं पुनर् मानुषादिकम् |
| 159,tyaktena tu kusumbhena śatenāṣṭottareṇa tu trisandhyaṃ dhārayed rātrau agnikāryaṃ tu kārayet,त्यक्तेन तु कुसुम्भेन शतेनाष्टोत्तरेण तु त्रिसन्ध्यं धारयेद् रात्रौ अग्निकार्यं तु कारयेत् |
| 160,sādhyaṃ tu sādhakaś caiva raktavarṇaṃ vicintayet homānte tu dhyāyet sādhyaṃ vihvalaṃ ca sammūrchitam,साध्यं तु साधकश् चैव रक्तवर्णं विचिन्तयेत् होमान्ते तु ध्यायेत् साध्यं विह्वलं च सम्मूर्छितम् |
| 161,aṅkuśena hato mūrdhni māyāpāśena veṣṭitam rājānaṃ rājapatnīṃ vā saptāhād vaśam ānayet,अङ्कुशेन हतो मूर्ध्नि मायापाशेन वेष्टितम् राजानं राजपत्नीं वा सप्ताहाद् वशम् आनयेत् |
| 162,gṛhītvā tu mahāmāṃsaṃ dadhimadhvājyasaṃyutam āhutyaṣṭasahasreṇa sadyotkarṣaṇam uttamam,गृहीत्वा तु महामांसं दधिमध्वाज्यसंयुतम् आहुत्यष्टसहस्रेण सद्योत्कर्षणम् उत्तमम् |
| 163,ātmanaḥ sādhyabījaṃ ca pañcadevyā catuṣṭayam nāḍīmadhyagataṃ dhyātvā ekīkṛtya vicakṣaṇaḥ,आत्मनः साध्यबीजं च पञ्चदेव्या चतुष्टयम् नाडीमध्यगतं ध्यात्वा एकीकृत्य विचक्षणः |
| 164,nāḍīmārgānusāreṇa praveśya sādhyavigraham anenaiva prayogeṇa trailokyaṃ vaśam ānayet,नाडीमार्गानुसारेण प्रवेश्य साध्यविग्रहम् अनेनैव प्रयोगेण त्रैलोक्यं वशम् आनयेत् |
| 165,ata uccāṭanaṃ kuryāc chatrūṇāṃ baladarpitām śuṣkāṇi nimbapattrāṇi dhvajāgrāṇi tathaiva ca,अत उच्चाटनं कुर्याच् छत्रूणां बलदर्पिताम् शुष्काणि निम्बपत्त्राणि ध्वजाग्राणि तथैव च |
| 166,nṛvālaṃ citibhasmaṃ ca kākapakṣāgrapicchakam kaṭutailaviṣaṃ raktaṃ tenāloḍya tu homayet,नृवालं चितिभस्मं च काकपक्षाग्रपिच्छकम् कटुतैलविषं रक्तं तेनालोड्य तु होमयेत् |
| 167,caṇḍālāgniṃ samāhṛtya citikāṣṭhaṃ samindhayet uccāṭayet trirātreṇa tyaktabandhusuhṛjjanān,चण्डालाग्निं समाहृत्य चितिकाष्ठं समिन्धयेत् उच्चाटयेत् त्रिरात्रेण त्यक्तबन्धुसुहृज्जनान् |
| 168,vāmahastatale candraṃ dhyātvā sampūrṇamaṇḍalam bījapañcakasaṃyuktaṃ yasya taṃ darśayet karam,वामहस्ततले चन्द्रं ध्यात्वा सम्पूर्णमण्डलम् बीजपञ्चकसंयुक्तं यस्य तं दर्शयेत् करम् |
| 169,darśanād vaśam āyānti ye 'pi hantuṃ samudyatāḥ yaṃ yaṃ spṛśati hastena dāsatvam upagacchati,दर्शनाद् वशम् आयान्ति ये ऽपि हन्तुं समुद्यताः यं यं स्पृशति हस्तेन दासत्वम् उपगच्छति |
| 170,dakṣiṇe 'py eva vai haste vinyased ravimaṇḍalam yaṃ spṛśed darśayed yaṃ tu vidviṣṭāḥ suhṛdāny api,दक्षिणे ऽप्य् एव वै हस्ते विन्यसेद् रविमण्डलम् यं स्पृशेद् दर्शयेद् यं तु विद्विष्टाः सुहृदान्य् अपि |
| 171,nimbasthavāyasaṃ gṛhya śvapākenāvatāritam bījair etair viparyastais tailābhyaktaṃ citāhutam,निम्बस्थवायसं गृह्य श्वपाकेनावतारितम् बीजैर् एतैर् विपर्यस्तैस् तैलाभ्यक्तं चिताहुतम् |
| 172,tad bhasma viṣaraktāktaṃ kṛṣṇānte raktavāsasaḥ parijapya sahasraṃ tu vilomair bījapañcakaiḥ,तद् भस्म विषरक्ताक्तं कृष्णान्ते रक्तवाससः परिजप्य सहस्रं तु विलोमैर् बीजपञ्चकैः |
| 173,yaṃ spṛśed bhasmanā tena kākavad bhramate mahīm vidviṣṭaḥ sarvalokānāṃ yadi śakrasamo bhavet,यं स्पृशेद् भस्मना तेन काकवद् भ्रमते महीम् विद्विष्टः सर्वलोकानां यदि शक्रसमो भवेत् |
| 174,yathātmani tathā sādhye bījaṣoḍaśakaṃ nyaset javāpuṣpasamaprakhyau dvāv etau paricintayet,यथात्मनि तथा साध्ये बीजषोडशकं न्यसेत् जवापुष्पसमप्रख्यौ द्वाव् एतौ परिचिन्तयेत् |
| 175,jātīhiṅgulakapakṣau lākṣārasasamaprabhau padmasampuṭamadhyasthau ubhau tau sādhyasādhakau,जातीहिङ्गुलकपक्षौ लाक्षारससमप्रभौ पद्मसम्पुटमध्यस्थौ उभौ तौ साध्यसाधकौ |
| 176,aṅkuśaṃ sādhyaguhye tu daṇḍaṃ cātmani guhyataḥ kusumbharaktasaṃkāśau māyātantvabhiveṣṭitau,अङ्कुशं साध्यगुह्ये तु दण्डं चात्मनि गुह्यतः कुसुम्भरक्तसंकाशौ मायातन्त्वभिवेष्टितौ |
| 177,pañcarātraṃ trirātraṃ vā niḥśabdo dhyānapāragaḥ vaśam ānayate kṣipraṃ nṛpatiṃ mānagarvitam,पञ्चरात्रं त्रिरात्रं वा निःशब्दो ध्यानपारगः वशम् आनयते क्षिप्रं नृपतिं मानगर्वितम् |
| 178,dvijayoṣin mṛtā yā tu tasyā gṛhyaṃ tu karpaṭam kṛṣṇacaturdaśyāṃ gṛhītvā cityaṅgārais tadudbhavaiḥ,द्विजयोषिन् मृता या तु तस्या गृह्यं तु कर्पटम् कृष्णचतुर्दश्यां गृहीत्वा चित्यङ्गारैस् तदुद्भवैः |
| 179,bījair vidarbhitaṃ nāma yasya yasya ca veśmani nikhanyate sa vai kṣipraṃ prayāti yamasādanam,बीजैर् विदर्भितं नाम यस्य यस्य च वेश्मनि निखन्यते स वै क्षिप्रं प्रयाति यमसादनम् |
| 180,tato vidyāvrataślāghī kīrtyādibhir alaṃkṛtaḥ sādhyate 'nena prayogeṇa mriyate cāvikalpataḥ,ततो विद्याव्रतश्लाघी कीर्त्यादिभिर् अलंकृतः साध्यते ऽनेन प्रयोगेण म्रियते चाविकल्पतः |
| 181,gavāṃ rocanayā caiva yasya nāma vidarbhitam bījair etaiḥ samāyuktair ālikhya prakṣiped budhaḥ,गवां रोचनया चैव यस्य नाम विदर्भितम् बीजैर् एतैः समायुक्तैर् आलिख्य प्रक्षिपेद् बुधः |
| 182,pātraṃ madhvājyasampūrṇaṃ śatam āvartayed drutam mumukṣor api tasyāstraṃ śāntipuṣṭiś ca jāyate,पात्रं मध्वाज्यसम्पूर्णं शतम् आवर्तयेद् द्रुतम् मुमुक्षोर् अपि तस्यास्त्रं शान्तिपुष्टिश् च जायते |
| 183,śatajapto jalenāpi tato vā mucyate sadā vyādhighātasamidbhis tu vyādhinātyantapīḍitaḥ,शतजप्तो जलेनापि ततो वा मुच्यते सदा व्याधिघातसमिद्भिस् तु व्याधिनात्यन्तपीडितः |
| 184,aṣṭottaraśatenaiva āhutīnāṃ na saṃśayaḥ kṣīrāktena tu deveśi rogī rogād vimucyate,अष्टोत्तरशतेनैव आहुतीनां न संशयः क्षीराक्तेन तु देवेशि रोगी रोगाद् विमुच्यते |
| 185,juhoti yas tu satataṃ dravyaṃ tasya gṛhe tu yat kurvanto 'pi vyayaṃ nityam akṣayatvaṃ ca gacchati,जुहोति यस् तु सततं द्रव्यं तस्य गृहे तु यत् कुर्वन्तो ऽपि व्ययं नित्यम् अक्षयत्वं च गच्छति |
| 186,nityaṃ kālajapenāpi sarveṣāṃ jāyate priyaḥ tejasvī balasampanno nāpy asau pīḍyate bhayaiḥ,नित्यं कालजपेनापि सर्वेषां जायते प्रियः तेजस्वी बलसम्पन्नो नाप्य् असौ पीड्यते भयैः |
| 187,śrīkāmaḥ śrīphalaṃ juhyāt padmaṃ cājyamadhuplutam lakṣaikena mahāvitto mantrī lakṣadvayena tu,श्रीकामः श्रीफलं जुह्यात् पद्मं चाज्यमधुप्लुतम् लक्षैकेन महावित्तो मन्त्री लक्षद्वयेन तु |
| 188,lakṣatrayeṇa pṛthvīśo nirjitārir bhaved dhruvam sarvakāmas tilaṃ juhyāt prāpnuyāt tu na saṃśayaḥ,लक्षत्रयेण पृथ्वीशो निर्जितारिर् भवेद् ध्रुवम् सर्वकामस् तिलं जुह्यात् प्राप्नुयात् तु न संशयः |
| 189,lakṣeṇaikena deveśi sādhakaḥ sa jitendriyaḥ tyaktena naramāṃsena chāgasya piśitena vā,लक्षेणैकेन देवेशि साधकः स जितेन्द्रियः त्यक्तेन नरमांसेन छागस्य पिशितेन वा |
| 190,lakṣamātrahutenāśu yad iṣṭaṃ tad avāpnuyāt kṛṣṇāgopayasā sārdhaṃ nṛmāṃsaṃ taṇḍulānvitam,लक्षमात्रहुतेनाशु यद् इष्टं तद् अवाप्नुयात् कृष्णागोपयसा सार्धं नृमांसं तण्डुलान्वितम् |
| 191,pāyasaṃ śavavaktre tu juhuyāt tāvatandritaḥ yāvad uttiṣthate pretaḥ kiṃ karomīti so 'bravīt,पायसं शववक्त्रे तु जुहुयात् तावतन्द्रितः यावद् उत्तिष्थते प्रेतः किं करोमीति सो ऽब्रवीत् |
| 192,mārgitavyaṃ yad iṣtaṃ tu labhanīyaṃ yaśasvini guḍikāñjanapādukaṃ khanyaṃ vā rājyam eva ca,मार्गितव्यं यद् इष्तं तु लभनीयं यशस्विनि गुडिकाञ्जनपादुकं खन्यं वा राज्यम् एव च |
| 193,vidhānaṃ śakranāśaṃ ca pādaleparasāyanam eteṣāṃ prārthitaṃ caikaṃ dattvāgacchati nānyathā,विधानं शक्रनाशं च पादलेपरसायनम् एतेषां प्रार्थितं चैकं दत्त्वागच्छति नान्यथा |
| 194,uddhatā yā mṛtā yoṣit tasyā gṛhyāṅgulīyakam abhimantrya imair bījair anulomaiḥ śatena tu,उद्धता या मृता योषित् तस्या गृह्याङ्गुलीयकम् अभिमन्त्र्य इमैर् बीजैर् अनुलोमैः शतेन तु |
| 195,aṣtādhikena mantrajñaḥ sādhyanāma vidarbhayet yasyā dadāti tadvad āste striyāyāḥ sādhakottamaḥ,अष्ताधिकेन मन्त्रज्ञः साध्यनाम विदर्भयेत् यस्या ददाति तद्वद् आस्ते स्त्रियायाः साधकोत्तमः |
| 196,ākarṣyati tāṃ kṣipraṃ yadi syād urvaśīsamā yojanānāṃ śatasyāpi dūreṇāpi samarpitam,आकर्ष्यति तां क्षिप्रं यदि स्याद् उर्वशीसमा योजनानां शतस्यापि दूरेणापि समर्पितम् |
| 197,puruṣasya bhaved devi uddhatasya yaśasvini kākamāṃsaṃ gṛhītvā tu nimbatailasamāyutam,पुरुषस्य भवेद् देवि उद्धतस्य यशस्विनि काकमांसं गृहीत्वा तु निम्बतैलसमायुतम् |
| 198,śmaśānāgniṃ samādhāya śigrukāṣṭhena sādhayet juhuyāt saptarātraṃ tu yasya nāmnā tu sādhakaḥ,श्मशानाग्निं समाधाय शिग्रुकाष्ठेन साधयेत् जुहुयात् सप्तरात्रं तु यस्य नाम्ना तु साधकः |
| 199,vidviṣto dṛśyate loke eṣa vidveṣaṇaṃ param ato 'nyat sampravakṣyāmi rahasyam idam adbhutam,विद्विष्तो दृश्यते लोके एष विद्वेषणं परम् अतो ऽन्यत् सम्प्रवक्ष्यामि रहस्यम् इदम् अद्भुतम् |
| 200,yad viditvā maheśāni siddhim āpnoti puṣkalām svakāle samprayogeṇa siddhis tantreṣu kīrtitā,यद् विदित्वा महेशानि सिद्धिम् आप्नोति पुष्कलाम् स्वकाले सम्प्रयोगेण सिद्धिस् तन्त्रेषु कीर्तिता |
| 201,tataḥ svakālaṃ kurvīta svāni karmāṇi sādhakaḥ sādhyahṛtpadmasaṃsthaṃ tu dhyātvādau bījapañcakam,ततः स्वकालं कुर्वीत स्वानि कर्माणि साधकः साध्यहृत्पद्मसंस्थं तु ध्यात्वादौ बीजपञ्चकम् |
| 202,kurvīta manasā pūjām itāyāpravato ? padā māyayācchādayet paścāt sādhyam antobahiryutam,कुर्वीत मनसा पूजाम् इतायाप्रवतो ? पदा माययाच्छादयेत् पश्चात् साध्यम् अन्तोबहिर्युतम् |
| 203,māyākamalanālena sādhyam āveṣtam ānayet tataḥ svātmīkam ānīya māyātattvaślathīkṛtam,मायाकमलनालेन साध्यम् आवेष्तम् आनयेत् ततः स्वात्मीकम् आनीय मायातत्त्वश्लथीकृतम् |
| 204,pun as tat sthāpayitvā tu sammukhaḥ sādhakottamaḥ nyastavyaṃ tu yad ādau tu ? sādhye vai bījapañcakam,पुन् अस् तत् स्थापयित्वा तु सम्मुखः साधकोत्तमः न्यस्तव्यं तु यद् आदौ तु ? साध्ये वै बीजपञ्चकम् |
| 205,māyāveṣtitaṃ tan mantrī japed aṣṭaśataṃ tataḥ sādhyanāmākṣaropetaṃ tatprabuddhāsane sthitam,मायावेष्तितं तन् मन्त्री जपेद् अष्टशतं ततः साध्यनामाक्षरोपेतं तत्प्रबुद्धासने स्थितम् |
| 206,evaṃ devi tataḥ śīghraṃ dhvastajānuśiroruhaḥ ākṛṣto vidhinānena sādhyaḥ kiṃkarito mahān,एवं देवि ततः शीघ्रं ध्वस्तजानुशिरोरुहः आकृष्तो विधिनानेन साध्यः किंकरितो महान् |
| 207,ataḥ paraṃ pravakṣyāmi baddhe ruddhe 'pi mokṣaṇam yathā saṃharate śakraṃ tatprayogam idaṃ śṛṇu,अतः परं प्रवक्ष्यामि बद्धे रुद्धे ऽपि मोक्षणम् यथा संहरते शक्रं तत्प्रयोगम् इदं शृणु |
| 208,sādhyahṛtkamalāntaḥsthaṃ dhyātvaivaṃ bījapañcakam kurvīta pūrvavat pūjāṃ suṣumnāyāganirgadā ?,साध्यहृत्कमलान्तःस्थं ध्यात्वैवं बीजपञ्चकम् कुर्वीत पूर्ववत् पूजां सुषुम्नायागनिर्गदा ? |
| 209,saṃhārāstraṃ tato mantrī tumburuṃ mūrdhni vinyaset devīnāṃ ca tatas tena sādhyam āvṛtya yogavit,संहारास्त्रं ततो मन्त्री तुम्बुरुं मूर्ध्नि विन्यसेत् देवीनां च ततस् तेन साध्यम् आवृत्य योगवित् |
| 210,tatra yo mūrdhni tenaiva jvalitānalavarcasā dṛṣtvā taṃ manasā bhūyo mūrcchitaṃ bhuvi vihvalam,तत्र यो मूर्ध्नि तेनैव ज्वलितानलवर्चसा दृष्त्वा तं मनसा भूयो मूर्च्छितं भुवि विह्वलम् |
| 211,hṛdi baddhvāṅkuśenaiva ānayed ātmano 'ntikam tatas tvadhomukhaṃ sthāpya pīḍitaṃ chardayed asṛk,हृदि बद्ध्वाङ्कुशेनैव आनयेद् आत्मनो ऽन्तिकम् ततस् त्वधोमुखं स्थाप्य पीडितं छर्दयेद् असृक् |
| 212,paścāt tu hṛdaye tasya nyastavyaṃ bījapañcakam proddhṛtya sādhyanāmaivaṃ saṃhārāstravidarbhitam,पश्चात् तु हृदये तस्य न्यस्तव्यं बीजपञ्चकम् प्रोद्धृत्य साध्यनामैवं संहारास्त्रविदर्भितम् |
| 213,evaṃ vigatarakṣaṃ tu syāpyudgataṃ tu ? tataḥ japed aṣṭasahasraṃ tu jvālāmālābhir āvṛtam,एवं विगतरक्षं तु स्याप्युद्गतं तु ? ततः जपेद् अष्टसहस्रं तु ज्वालामालाभिर् आवृतम् |
| 214,tatas tu karmaṇānena tenaiva tu vidhānataḥ sādhyaḥ prayāti nidhanaṃ mṛtyur āntima ? kampayet,ततस् तु कर्मणानेन तेनैव तु विधानतः साध्यः प्रयाति निधनं मृत्युर् आन्तिम ? कम्पयेत् |
| 215,ity etat kathitaṃ devi samāsādyaṃ tu pūrvaśaḥ yathā saṃharate śakraṃ baddhe ruddhe 'tha mokṣaṇāt,इत्य् एतत् कथितं देवि समासाद्यं तु पूर्वशः यथा संहरते शक्रं बद्धे रुद्धे ऽथ मोक्षणात् |
| 216,krodhena mahatā dīptaḥ prayogam idam ārabhet suṣumnāyāṃ yadā devaḥ svayaṃcāreṇa vartate,क्रोधेन महता दीप्तः प्रयोगम् इदम् आरभेत् सुषुम्नायां यदा देवः स्वयंचारेण वर्तते |
| 217,suṣumnāntargataṃ dhyātvā raktavarṇaṃ vicintayet vidveṣoccāṭanādīni tataḥ karmāṇi kārayet,सुषुम्नान्तर्गतं ध्यात्वा रक्तवर्णं विचिन्तयेत् विद्वेषोच्चाटनादीनि ततः कर्माणि कारयेत् |
| 218,bījapañcakadevasya vargāntarayutasya ca varṇāntayāgam ekānte sadā gopitaṃ tan mayā,बीजपञ्चकदेवस्य वर्गान्तरयुतस्य च वर्णान्तयागम् एकान्ते सदा गोपितं तन् मया |
| 219,tadā tu sarvakāryāṇāṃ siddhaye śṛṇu suvrate kusumbharajasāloḍyaṃ śālīnāṃ piṣṭakena ca,तदा तु सर्वकार्याणां सिद्धये शृणु सुव्रते कुसुम्भरजसालोड्यं शालीनां पिष्टकेन च |
| 220,bhasmanā candanenāpi nāgakeśarajena vā sugandhaiś ca vicitraiś ca likhec ca susamāhitaḥ,भस्मना चन्दनेनापि नागकेशरजेन वा सुगन्धैश् च विचित्रैश् च लिखेच् च सुसमाहितः |
| 221,vargātītasya garbhe tu nyaset padmaṃ caturdalam tatra sabhrātṛkā devyaḥ pūjayed bījapañcake,वर्गातीतस्य गर्भे तु न्यसेत् पद्मं चतुर्दलम् तत्र सभ्रातृका देव्यः पूजयेद् बीजपञ्चके |
| 222,evaṃ pūjitamātrās tu sarvadāsarvakāmadāḥ bhavanti niyataṃ[nityaṃ] dharmakāmārthamokṣadāḥ,एवं पूजितमात्रास् तु सर्वदासर्वकामदाः भवन्ति नियतं[नित्यं] धर्मकामार्थमोक्षदाः |
| 223,yāgam evaṃ ca kṛtvānte tato lakṣatrayaṃ japet tataḥ siddhim avāpnoti brahmaghno 'pi hi nānyathā,यागम् एवं च कृत्वान्ते ततो लक्षत्रयं जपेत् ततः सिद्धिम् अवाप्नोति ब्रह्मघ्नो ऽपि हि नान्यथा |
| 224,manasā cintitaṃ kāmaṃ tadā prabhṛtim āpnuyāt ataḥ paraṃ pravakṣyāmi japasya vidhim uttamam,मनसा चिन्तितं कामं तदा प्रभृतिम् आप्नुयात् अतः परं प्रवक्ष्यामि जपस्य विधिम् उत्तमम् |
| 225,ekāsanasthito mantrī yāgaṃ kṛtvā vidhānavit ekacittaḥ prasannātmā vāmahastākṣasūtradhṛk,एकासनस्थितो मन्त्री यागं कृत्वा विधानवित् एकचित्तः प्रसन्नात्मा वामहस्ताक्षसूत्रधृक् |
| 226,japakarma sadākuryād viśeṣam aparaṃ śṛṇu vaśyakāmo japaṃ kuryād anulomair vidarbhitam,जपकर्म सदाकुर्याद् विशेषम् अपरं शृणु वश्यकामो जपं कुर्याद् अनुलोमैर् विदर्भितम् |
| 227,bījair etair yathānyāyaṃ sādhyanāmākṣarānvitaiḥ kālaṃ tatra vijānīyāt kālasiddhiḥ pravartate,बीजैर् एतैर् यथान्यायं साध्यनामाक्षरान्वितैः कालं तत्र विजानीयात् कालसिद्धिः प्रवर्तते |
| 228,māraṇe pratilomais tu sādhyanāma tu pūrvataḥ vidveṣe 'pi vilomais tu phaṭkārāntaṃ prayojayet,मारणे प्रतिलोमैस् तु साध्यनाम तु पूर्वतः विद्वेषे ऽपि विलोमैस् तु फट्कारान्तं प्रयोजयेत् |
| 229,māraṇe pratilomais tu hūṃphatkārānta dyan ? takaiḥ oṃ svāhā namo 'ntais tu vaśyākarṣaṇakarmasu,मारणे प्रतिलोमैस् तु हूंफत्कारान्त द्यन् ? तकैः ॐ स्वाहा नमो ऽन्तैस् तु वश्याकर्षणकर्मसु |
| 230,homayed evam evaṃ tu sarvaṃ kuryād vicakṣaṇaḥ namaskāro japasyānte svāhā home prakīrtitam,होमयेद् एवम् एवं तु सर्वं कुर्याद् विचक्षणः नमस्कारो जपस्यान्ते स्वाहा होमे प्रकीर्तितम् |
| 231,svaśoṇitāktaṃ laśunaṃ māraṇe pratihomayet uccātane kākapakṣaṃ vaśye jātiṃ tu homayet,स्वशोणिताक्तं लशुनं मारणे प्रतिहोमयेत् उच्चातने काकपक्षं वश्ये जातिं तु होमयेत् |
| 232,vidveṣe śleṣa śigruṃ ca homayed avicāraṇāt ākarṣaṇe bakulapuṣpaṃ homayec ca vicakṣaṇaḥ,विद्वेषे श्लेष शिग्रुं च होमयेद् अविचारणात् आकर्षणे बकुलपुष्पं होमयेच् च विचक्षणः |
| 233,sarve yāgasamuddiṣtāḥ kālajñasya yaśasvini yena kālaṃ ca vai jñātaṃ tena jñātaḥ sadāśivaḥ,सर्वे यागसमुद्दिष्ताः कालज्ञस्य यशस्विनि येन कालं च वै ज्ञातं तेन ज्ञातः सदाशिवः |
| 234,sadāśive parijñāte siddhiṃ śāmyanti sādhakāḥ kālatattvaṃ ca vijñeyaṃ tattvātsiddhiḥ pravartate,सदाशिवे परिज्ञाते सिद्धिं शाम्यन्ति साधकाः कालतत्त्वं च विज्ञेयं तत्त्वात्सिद्धिः प्रवर्तते |
| 235,tattvahīnā na sidhyanti prayatnenāpi sādhakāḥ tasmāt sarvaprayatnena kālatattvaṃ vidur budhāḥ,तत्त्वहीना न सिध्यन्ति प्रयत्नेनापि साधकाः तस्मात् सर्वप्रयत्नेन कालतत्त्वं विदुर् बुधाः |
| 236,kriyākālaṃ ca vai śūnyaṃ na sidhyantīha sādhakāḥ tasmāt kriyāṃ ca kālaṃ ca asaṃjñeyaṃ prayatnataḥ,क्रियाकालं च वै शून्यं न सिध्यन्तीह साधकाः तस्मात् क्रियां च कालं च असंज्ञेयं प्रयत्नतः |
| 237,sa kālaś ca kathaṃ jñeyo yo 'sāv uktas tvayā prabho kālahīnānṛtaṃ manye sarvam eva ca śaṅkara,स कालश् च कथं ज्ञेयो यो ऽसाव् उक्तस् त्वया प्रभो कालहीनानृतं मन्ये सर्वम् एव च शङ्कर |
| 238,śṛṇu devi paraṃ guhyaṃ kālatattvātmavigraham yaj jñātvā tu sukhenaiva siddhir bhavati mantriṇām,शृणु देवि परं गुह्यं कालतत्त्वात्मविग्रहम् यज् ज्ञात्वा तु सुखेनैव सिद्धिर् भवति मन्त्रिणाम् |
| 239,ayutaṃ dve ca vijñeyāḥ ṣoḍaśaiva śatāni ca caturviṃśatisaṃkrāntyā dvādaśāṅgulagatāgate,अयुतं द्वे च विज्ञेयाः षोडशैव शतानि च चतुर्विंशतिसंक्रान्त्या द्वादशाङ्गुलगतागते |
| 240,śarīre tu yathā devi sthitaṃ sakalaniṣkalam tathā haṃsaṃ pravakṣyāmi sādhakānāṃ hitāya vai,शरीरे तु यथा देवि स्थितं सकलनिष्कलम् तथा हंसं प्रवक्ष्यामि साधकानां हिताय वै |
| 241,pādau pāyur upastham ca hastau vāgindriyas tathā śrotratvakcakṣuṣā jihvā nāsikā ca tathāparā,पादौ पायुर् उपस्थम् च हस्तौ वागिन्द्रियस् तथा श्रोत्रत्वक्चक्षुषा जिह्वा नासिका च तथापरा |
| 242,pṛthvy āpas tathā tejo vāyur ākāśam eva ca śabdaḥ sparśaś ca rūpaṃ ca raso gandhas tathaiva ca,पृथ्व्य् आपस् तथा तेजो वायुर् आकाशम् एव च शब्दः स्पर्शश् च रूपं च रसो गन्धस् तथैव च |
| 243,mano buddhir ahaṃkāro avyaktam puruṣas tathā pañcaviṃśatitattvāni śarīre tu vidur budhāḥ,मनो बुद्धिर् अहंकारो अव्यक्तम् पुरुषस् तथा पञ्चविंशतितत्त्वानि शरीरे तु विदुर् बुधाः |
| 244,ebhir ādhārabhūtais tu ādheyo dhyāyate sadā ādhāraṃ puram ity uktaṃ puruṣaś cādheya ucyate,एभिर् आधारभूतैस् तु आधेयो ध्यायते सदा आधारं पुरम् इत्य् उक्तं पुरुषश् चाधेय उच्यते |
| 245,hṛtpadme karṇikāvastha ūrdhvagāmī sadātmakaḥ niṣkalasya tu devasya punar ādhārasaṃsthitiḥ,हृत्पद्मे कर्णिकावस्थ ऊर्ध्वगामी सदात्मकः निष्कलस्य तु देवस्य पुनर् आधारसंस्थितिः |
| 246,tatpuruṣam ādhārādheyaṃ niṣkalaṃ paramaṃ śivam ṣatkauśikaśarīraṃ tu tattvānāṃ pañcaviṃśatiḥ,तत्पुरुषम् आधाराधेयं निष्कलं परमं शिवम् षत्कौशिकशरीरं तु तत्त्वानां पञ्चविंशतिः |
| 247,daśavāyusamāyuktaṃ nāḍībhir vyāpitaṃ puram śarīraṃ triguṇaṃ caiva sarvadaivatasaṃyutam,दशवायुसमायुक्तं नाडीभिर् व्यापितं पुरम् शरीरं त्रिगुणं चैव सर्वदैवतसंयुतम् |
| 248,anenādhiṣthitaṃ devi cakravat parivartate yathā tāragaṇaṃ sarvaṃ grahanakṣatramaṇḍalam,अनेनाधिष्थितं देवि चक्रवत् परिवर्तते यथा तारगणं सर्वं ग्रहनक्षत्रमण्डलम् |
| 249,dhruvādhiṣthitaṃ tat sarvam acalaṃ parivartate tadvac charīraṃ devasya sarvabījagaṇaṃ hi yat,ध्रुवाधिष्थितं तत् सर्वम् अचलं परिवर्तते तद्वच् छरीरं देवस्य सर्वबीजगणं हि यत् |
| 250,śivenādhiṣthitaṃ jñātvā tantre siddhim avāpnuyāt trikubjikutilākārā ṣaṣṭhasvarasamanvitā,शिवेनाधिष्थितं ज्ञात्वा तन्त्रे सिद्धिम् अवाप्नुयात् त्रिकुब्जिकुतिलाकारा षष्ठस्वरसमन्विता |
| 251,śaktir binduvinirbhinnā dehasthā sakalātmakā asyās tejaḥśikhā sūkṣmā mṛṇālatantusaṃnibhā,शक्तिर् बिन्दुविनिर्भिन्ना देहस्था सकलात्मका अस्यास् तेजःशिखा सूक्ष्मा मृणालतन्तुसंनिभा |
| 252,jyotirūpā ca sā jñeyā tasyānte tu punaḥ śivaḥ akārādikṣakārāntam ābrahmabhuvanaṃ jagat,ज्योतिरूपा च सा ज्ञेया तस्यान्ते तु पुनः शिवः अकारादिक्षकारान्तम् आब्रह्मभुवनं जगत् |
| 253,asmiṃś codpadyate sarvaṃ tatraiva pralayaṃ bhavet eṣa devaḥ paraḥ sūkṣma ādhārādheyasaṃsthitaḥ,अस्मिंश् चोद्पद्यते सर्वं तत्रैव प्रलयं भवेत् एष देवः परः सूक्ष्म आधाराधेयसंस्थितः |
| 254,ayane viṣuve caiva āgneyāmṛtakāraṇam yadā vāruṇamārgastha iḍāmadhyagato bhavet,अयने विषुवे चैव आग्नेयामृतकारणम् यदा वारुणमार्गस्थ इडामध्यगतो भवेत् |
| 255,himakundendusaṃkāśo vijñeyaḥ śucikarmaṇi dvādaśādityasaṃkāśaḥ piṅgalāntargato yadā,हिमकुन्देन्दुसंकाशो विज्ञेयः शुचिकर्मणि द्वादशादित्यसंकाशः पिङ्गलान्तर्गतो यदा |
| 256,aruṇānalasaṃkāśaṃ raudrakarmaṇi yojayet suṣumnāyāṃ yadā deva upaśānto vahaty asau,अरुणानलसंकाशं रौद्रकर्मणि योजयेत् सुषुम्नायां यदा देव उपशान्तो वहत्य् असौ |
| 257,mokṣamārgam idaṃ devi jyotīrūpaṃ parāparam eṣa devo gatiś caiva kālatattvātmavigrahaḥ,मोक्षमार्गम् इदं देवि ज्योतीरूपं परापरम् एष देवो गतिश् चैव कालतत्त्वात्मविग्रहः |
| 258,sādhakasya hitārthāya paramārtham udāhṛtam etatsarvaṃ samākhyātaṃ kālatattvātmavigraham,साधकस्य हितार्थाय परमार्थम् उदाहृतम् एतत्सर्वं समाख्यातं कालतत्त्वात्मविग्रहम् |
| 259,trisaṃsthe tu samāsena sarvatantreṣu siddhidam nāḍīsaṃsthaṃ yathā karma kurute mantriṇaḥ sadā,त्रिसंस्थे तु समासेन सर्वतन्त्रेषु सिद्धिदम् नाडीसंस्थं यथा कर्म कुरुते मन्त्रिणः सदा |
| 260,tad ahaṃ sampravakṣyāmi śṛṇu tvaṃ ca varānane iḍā ca piṅgalā caiva nāḍyau dve samudāhṛte,तद् अहं सम्प्रवक्ष्यामि शृणु त्वं च वरानने इडा च पिङ्गला चैव नाड्यौ द्वे समुदाहृते |
| 261,yato nityaṃ cared devaḥ kramaśaś ca nivartate tāny ātmavatakarmāṇi prayuktaṃ kurute prabhuḥ,यतो नित्यं चरेद् देवः क्रमशश् च निवर्तते तान्य् आत्मवतकर्माणि प्रयुक्तं कुरुते प्रभुः |
| 262,sa eva kurute karma bījanāḍīprayogataḥ ayaṃ kālaḥ samākhyātas tṛtvedaya ? samanvitaḥ,स एव कुरुते कर्म बीजनाडीप्रयोगतः अयं कालः समाख्यातस् तृत्वेदय ? समन्वितः |
| 263,dehastham kathitaṃ devi ṛtuyuktas tu sādhakaḥ jñātvā kālaṃ ca tattvaṃ tu tataḥ karma samārabhet,देहस्थम् कथितं देवि ऋतुयुक्तस् तु साधकः ज्ञात्वा कालं च तत्त्वं तु ततः कर्म समारभेत् |
| 264,śāntikaṃ pauṣtikaṃ cāpi vidveṣoccāṭanaṃ tathā vaśyākarṣaṇakaṃ kuryād yadi kālaṃ vijānate,शान्तिकं पौष्तिकं चापि विद्वेषोच्चाटनं तथा वश्याकर्षणकं कुर्याद् यदि कालं विजानते |
| 265,saumyāni saumyakāle tu raudre raudrāṇi kārayet anyakālakṛtaṃ karma vṛthā bhavati sādhake,सौम्यानि सौम्यकाले तु रौद्रे रौद्राणि कारयेत् अन्यकालकृतं कर्म वृथा भवति साधके |
| 266,tasmāt sarvaprayatnena kāle karmāṇi kārayet svaraktaṃ gocanaṃ caiva tathā sindūram eva ca,तस्मात् सर्वप्रयत्नेन काले कर्माणि कारयेत् स्वरक्तं गोचनं चैव तथा सिन्दूरम् एव च |
| 267,kusumbharajaḥsammiśraṃ dadhimadhvājyasaṃyutam khadirai raktasamidhair athavā raktacandanaiḥ,कुसुम्भरजःसम्मिश्रं दधिमध्वाज्यसंयुतम् खदिरै रक्तसमिधैर् अथवा रक्तचन्दनैः |
| 268,atra digdhvā hunen mantrī saptāhād vaśam ānayet pratimāṃ lavaṇamayīṃ kṛtvā śatābhimantritāṃ budhaḥ,अत्र दिग्ध्वा हुनेन् मन्त्री सप्ताहाद् वशम् आनयेत् प्रतिमां लवणमयीं कृत्वा शताभिमन्त्रितां बुधः |
| 269,pādau prabhṛti hotavyaṃ yāvad aṣṭaśataṃ bhavet trisandhyām ekacittas tu amoghavaśyatāṃ nayet,पादौ प्रभृति होतव्यं यावद् अष्टशतं भवेत् त्रिसन्ध्याम् एकचित्तस् तु अमोघवश्यतां नयेत् |
| 270,saikthīṃ tu pratimāṃ kṛtvā tryūṣaṇena tu lepayet pratimāsu susampūrṇaṃ kaṇṭakair madanodbhavaiḥ,सैक्थीं तु प्रतिमां कृत्वा त्र्यूषणेन तु लेपयेत् प्रतिमासु सुसम्पूर्णं कण्टकैर् मदनोद्भवैः |
| 271,vidarbhya pādau guhyaṃ ca lalātaṃ ca vicakṣaṇaḥ kucayugme ca devīnām agrato nikhaneta tu,विदर्भ्य पादौ गुह्यं च ललातं च विचक्षणः कुचयुग्मे च देवीनाम् अग्रतो निखनेत तु |
| 272,adhomukhāṃ viliptāṅgāṃ rājikālavaṇena tu vāmanāsikaraktena nāmamantrair vidarbhitām,अधोमुखां विलिप्ताङ्गां राजिकालवणेन तु वामनासिकरक्तेन नाममन्त्रैर् विदर्भिताम् |
| 273,likhitvā hṛdaye kuryād vahniṃ prajvālya copari rājikālavaṇaṃ caiva hotavyāṣtaśataṃ budhaḥ,लिखित्वा हृदये कुर्याद् वह्निं प्रज्वाल्य चोपरि राजिकालवणं चैव होतव्याष्तशतं बुधः |
| 274,trisandhyām eva saptāhāt trailokyaṃ vaśam ānayet kulālakaranirmuktamṛdā pratimayīkṛtā,त्रिसन्ध्याम् एव सप्ताहात् त्रैलोक्यं वशम् आनयेत् कुलालकरनिर्मुक्तमृदा प्रतिमयीकृता |
| 275,tenaiva kaṇtakair viddhvā svasthānasthais tu mantriṇaḥ bhage vā athavā liṅge sanmantrāṇy aṣṭaśatāni tu,तेनैव कण्तकैर् विद्ध्वा स्वस्थानस्थैस् तु मन्त्रिणः भगे वा अथवा लिङ्गे सन्मन्त्राण्य् अष्टशतानि तु |
| 276,sūtrayed guhyadeśe tu gṛṇan mantraṃ tu sarvadā saptāhād ānayed vaśyaṃ striyaṃ vā puruṣam api vā,सूत्रयेद् गुह्यदेशे तु गृणन् मन्त्रं तु सर्वदा सप्ताहाद् आनयेद् वश्यं स्त्रियं वा पुरुषम् अपि वा |
| 277,mānuṣāsthimayaṃ kīlaṃ kṛtvā tu caturaṅgulam kṣīravṛkṣaṃ bhage likhya liṅgaṃ vā kīlayet tataḥ,मानुषास्थिमयं कीलं कृत्वा तु चतुरङ्गुलम् क्षीरवृक्षं भगे लिख्य लिङ्गं वा कीलयेत् ततः |
| 278,ṣaṇḍilas tu bhavet sādhya ārdrayogo na saṃśayaḥ uddhṛtena bhaven mokṣaṃ nātra kāryā vicāraṇā,षण्डिलस् तु भवेत् साध्य आर्द्रयोगो न संशयः उद्धृतेन भवेन् मोक्षं नात्र कार्या विचारणा |
| 279,madhūkā śvetapadmaṃ ca rocanā nāgakeśaram tagaraṃ caiva sūkṣmelam añjanaṃ samabhāgikam,मधूका श्वेतपद्मं च रोचना नागकेशरम् तगरं चैव सूक्ष्मेलम् अञ्जनं समभागिकम् |
| 280,kanyayā piṣitaṃ kṛtvā yāgaṃ kṛtvā yathoditam sahasrāṣtādhikaṃ japtvā japena yajane tataḥ,कन्यया पिषितं कृत्वा यागं कृत्वा यथोदितम् सहस्राष्ताधिकं जप्त्वा जपेन यजने ततः |
| 281,sarvalokeṣu dṛśyante kāmadevasamo 'pi tat vicareta mahīṃ kṛtsnāṃ nātra kāryā vicāraṇā,सर्वलोकेषु दृश्यन्ते कामदेवसमो ऽपि तत् विचरेत महीं कृत्स्नां नात्र कार्या विचारणा |
| 282,mañjiṣthā kunduruś caiva haridre dve tu pīṣayet piṣtvā pūrvavidhānena tato guhyaṃ pralepayet,मञ्जिष्था कुन्दुरुश् चैव हरिद्रे द्वे तु पीषयेत् पिष्त्वा पूर्वविधानेन ततो गुह्यं प्रलेपयेत् |
| 283,pravṛtte maithune kāle patir dāsaṃ kariṣyati meṣalocanamūlaṃ tu kambalyā kṣīrasādhitam,प्रवृत्ते मैथुने काले पतिर् दासं करिष्यति मेषलोचनमूलं तु कम्बल्या क्षीरसाधितम् |
| 284,śmaśāne sādhayen mantrī rātrau kāṣṭhais tadudbhavaiḥ kapālair guṇḍayed aṅgaṃ raktavāsoparicchadam,श्मशाने साधयेन् मन्त्री रात्रौ काष्ठैस् तदुद्भवैः कपालैर् गुण्डयेद् अङ्गं रक्तवासोपरिच्छदम् |
| 285,udvartano 'bhayo hy eṣa vajravat syāṅkuśopamaḥ bhakṣayed deśayet kaṃcit kāmāṅkuśavinirgataḥ,उद्वर्तनो ऽभयो ह्य् एष वज्रवत् स्याङ्कुशोपमः भक्षयेद् देशयेत् कंचित् कामाङ्कुशविनिर्गतः |
| 286,puruṣo vaśam āyāti strī vā madanagarvitā vālmīkamṛttikāṃ gṛhya balīvardaṃ tu kārayet,पुरुषो वशम् आयाति स्त्री वा मदनगर्विता वाल्मीकमृत्तिकां गृह्य बलीवर्दं तु कारयेत् |
| 287,kanyākartitasūtreṇa tasya nāsāṃ pravedhayet athavā padmasūtreṇa raktacandanalepitam,कन्याकर्तितसूत्रेण तस्य नासां प्रवेधयेत् अथवा पद्मसूत्रेण रक्तचन्दनलेपितम् |
| 288,raktapuṣpaiḥ samabhyarcya sarvārṇavaṃ samānayet sādhyasya vilikhen nāma svaraktena vṛṣodare,रक्तपुष्पैः समभ्यर्च्य सर्वार्णवं समानयेत् साध्यस्य विलिखेन् नाम स्वरक्तेन वृषोदरे |
| 289,śrīvṛkṣakotare sthāpya sādhyam evaṃ vaśīkuru anenaiva mṛdā meṣaṃ kārayen mantravit sadā,श्रीवृक्षकोतरे स्थाप्य साध्यम् एवं वशीकुरु अनेनैव मृदा मेषं कारयेन् मन्त्रवित् सदा |
| 290,meṣasūtreṇa vai nāsāṃ vedhayet pūrvavac chuciḥ devīnām agrataḥ sthāpya tasya nāsāṃ pracālayet,मेषसूत्रेण वै नासां वेधयेत् पूर्ववच् छुचिः देवीनाम् अग्रतः स्थाप्य तस्य नासां प्रचालयेत् |
| 291,yaṃ yaṃ vijñāpayet kāmaṃ taṃ taṃ prāpnoti sādhakaḥ ete yogavarā devi mayā tava udāhṛtāḥ,यं यं विज्ञापयेत् कामं तं तं प्राप्नोति साधकः एते योगवरा देवि मया तव उदाहृताः |
| 292,varṇānām udare yāgaṃ sarvakāmaprasiddhidam evam eva magarbhasthaṃ māraṇe samprayojayet,वर्णानाम् उदरे यागं सर्वकामप्रसिद्धिदम् एवम् एव मगर्भस्थं मारणे सम्प्रयोजयेत् |
| 293,gavāṃ rocanayā likhya evam eva prayojayet sodaremūkatāṃ kuryād vāgīśam api mūkayet,गवां रोचनया लिख्य एवम् एव प्रयोजयेत् सोदरेमूकतां कुर्याद् वागीशम् अपि मूकयेत् |
| 294,nit yam ākarṣayet proktam ākārodare pūjitā mahāpuruṣavarastrīṇāṃ japamānā tu kīrtanāt,नित् यम् आकर्षयेत् प्रोक्तम् आकारोदरे पूजिता महापुरुषवरस्त्रीणां जपमाना तु कीर्तनात् |
| 295,jñānāṅkuśagatā pūjā kṣipraṃ prāyeṣu vastuṣu unmaneṣv atha ghoreṣu sākāreṇa tu sādhayet,ज्ञानाङ्कुशगता पूजा क्षिप्रं प्रायेषु वस्तुषु उन्मनेष्व् अथ घोरेषु साकारेण तु साधयेत् |
| 296,ekārodarayāgena bhavaty arthapradāyikā vakāramadhyagā caiva vaśīkaraṇakarmaṇi,एकारोदरयागेन भवत्य् अर्थप्रदायिका वकारमध्यगा चैव वशीकरणकर्मणि |
| 297,dharmārthamokṣadā caiva puṣṭitejovivardhanī bhavati niyatā devi haṃsamadhyeṣu pūjitam,धर्मार्थमोक्षदा चैव पुष्टितेजोविवर्धनी भवति नियता देवि हंसमध्येषु पूजितम् |
| 298,bhañjane yadi sainyānāṃ bhakārajathare sthitam bhavati niyatā kṣipraṃ kṣemanābhigarīyasī,भञ्जने यदि सैन्यानां भकारजथरे स्थितम् भवति नियता क्षिप्रं क्षेमनाभिगरीयसी |
| 299,māraṇe tu prayoktavyaṃ phatkārānte vyavasthitā vidveṣaṃ tu prayacchanti jakārajatharesthitā,मारणे तु प्रयोक्तव्यं फत्कारान्ते व्यवस्थिता विद्वेषं तु प्रयच्छन्ति जकारजथरेस्थिता |
| 300,śatrukulocchādaṃ kuryāt hūṃ phatkārānte vyavasthitā svalpaprāyeṣu kāryeṣu yakārajatharodare,शत्रुकुलोच्छादं कुर्यात् हूं फत्कारान्ते व्यवस्थिता स्वल्पप्रायेषु कार्येषु यकारजथरोदरे |
| 301,dehanyāsaṃ punar vakṣye abhedyaṃ parameśvari vinyasya karaṇān sākṣān mahābhūteṣu pañcasu,देहन्यासं पुनर् वक्ष्ये अभेद्यं परमेश्वरि विन्यस्य करणान् साक्षान् महाभूतेषु पञ्चसु |
| 302,dehe tattvatrayaṃ nyasya prāṇāyāmapuraḥsaraḥ śarīre vinyased devi pūrvam uktakrameṇa tu,देहे तत्त्वत्रयं न्यस्य प्राणायामपुरःसरः शरीरे विन्यसेद् देवि पूर्वम् उक्तक्रमेण तु |
| 303,māyayācchādayitvā tu aṅkuśena nirodhayet yoniṃ baddhvā tataḥ paścāt sādhakaḥ susamāhitaḥ,माययाच्छादयित्वा तु अङ्कुशेन निरोधयेत् योनिं बद्ध्वा ततः पश्चात् साधकः सुसमाहितः |
| 304,svadehe namasā mantrī kalpoktena tu karmaṇā kuryāt sarvāṇi kāryāṇi tataḥ siddhir na saṃśayaḥ,स्वदेहे नमसा मन्त्री कल्पोक्तेन तु कर्मणा कुर्यात् सर्वाणि कार्याणि ततः सिद्धिर् न संशयः |
| 305,nayottarāditantreṣu kalpoktaṃ karma kārayet athavādaśalakṣāṇi japed yas tu vidhānataḥ,नयोत्तरादितन्त्रेषु कल्पोक्तं कर्म कारयेत् अथवादशलक्षाणि जपेद् यस् तु विधानतः |
| 306,tataḥ sabhrātṛkā devyaḥ sādhakasyāgrataḥ sthitāḥ varam iṣtaṃ prayacchanti trayātītaṃ padaṃ hi yat,ततः सभ्रातृका देव्यः साधकस्याग्रतः स्थिताः वरम् इष्तं प्रयच्छन्ति त्रयातीतं पदं हि यत् |
| 307,bījapañcakam etad dhi na deyaṃ yasya kasyacit vargāntanirguṇākrāntaṃ samyag vai bījapañcakam,बीजपञ्चकम् एतद् धि न देयं यस्य कस्यचित् वर्गान्तनिर्गुणाक्रान्तं सम्यग् वै बीजपञ्चकम् |
| 308,evam eva purā kṛtvā jñātvaivaṃ hi vidhānataḥ bījāni bījayet prājñaḥ tataḥ karma samārabhet,एवम् एव पुरा कृत्वा ज्ञात्वैवं हि विधानतः बीजानि बीजयेत् प्राज्ञः ततः कर्म समारभेत् |
| 309,evaṃ vidhānavid yas tu hīno vā sarvalakṣaṇaiḥ api pātakasaṃyuktaḥ sa siddhiphalabhāg bhavet,एवं विधानविद् यस् तु हीनो वा सर्वलक्षणैः अपि पातकसंयुक्तः स सिद्धिफलभाग् भवेत् |
| 310,vargāntanirguṇākhyasya asyāpi paramaṃ smṛtam hṛdayaṃ devadevīnām ekākṣaram ataḥ param,वर्गान्तनिर्गुणाख्यस्य अस्यापि परमं स्मृतम् हृदयं देवदेवीनाम् एकाक्षरम् अतः परम् |
| 311,yatra sabhrātṛkā devyaḥ kūṭadehā vyavasthitāḥ nātaḥ parataro mantras triṣu lokeṣu vidyate,यत्र सभ्रातृका देव्यः कूटदेहा व्यवस्थिताः नातः परतरो मन्त्रस् त्रिषु लोकेषु विद्यते |
| 312,gopitavyaṃ prayatnena tantrasāraṃ sudurlabham mamāpi gopitaṃ devi sarvajñenāpi sarvadā,गोपितव्यं प्रयत्नेन तन्त्रसारं सुदुर्लभम् ममापि गोपितं देवि सर्वज्ञेनापि सर्वदा |
| 313,niścayaṃ mama baddhvānta ? yac ca devena bhāṣitam tvayāpi caivam evaṃ hi rakṣaṇīyaṃ prayatnataḥ,निश्चयं मम बद्ध्वान्त ? यच् च देवेन भाषितम् त्वयापि चैवम् एवं हि रक्षणीयं प्रयत्नतः |
| 314,cintāratnam idaṃ guhyaṃ vratasādhanavarjitam anusmaraṇāmātreṇa samyagjñāya krameṇa tu,चिन्तारत्नम् इदं गुह्यं व्रतसाधनवर्जितम् अनुस्मरणामात्रेण सम्यग्ज्ञाय क्रमेण तु |
| 315,varṇayāgakrameṇaiva pūrvoktena yathākramam sidhyate nātra saṃdehaḥ sarvakāmas tu mantriṇām,वर्णयागक्रमेणैव पूर्वोक्तेन यथाक्रमम् सिध्यते नात्र संदेहः सर्वकामस् तु मन्त्रिणाम् |
| 316,śāntikaṃ pauṣtikaṃ caiva vidveṣoccāṭanaṃ tathā vaśyākarṣas tathā nāśaṃ sarvaṃ sidhyati sādhake,शान्तिकं पौष्तिकं चैव विद्वेषोच्चाटनं तथा वश्याकर्षस् तथा नाशं सर्वं सिध्यति साधके |
| 317,śukreṇa sarvatobhadre mahāsammohane tathā nirmathya kathito devi dadhno ghṛtam ivoddhṛtam,शुक्रेण सर्वतोभद्रे महासम्मोहने तथा निर्मथ्य कथितो देवि दध्नो घृतम् इवोद्धृतम् |
| 318,parīkṣya guruṇā śiṣyaṃ gurudevāgnipūjakam tasya deyam idaṃ tantraṃ na ca nāstikanindake,परीक्ष्य गुरुणा शिष्यं गुरुदेवाग्निपूजकम् तस्य देयम् इदं तन्त्रं न च नास्तिकनिन्दके |
| 319,na dīkṣitā na sidhyanti sthitāḥ kalpaśatair api svayaṃgṛhītamantrāś ca nāstikā vedanindakāḥ,न दीक्षिता न सिध्यन्ति स्थिताः कल्पशतैर् अपि स्वयंगृहीतमन्त्राश् च नास्तिका वेदनिन्दकाः |
| 320,samayebhyaḥ paribhraṣtās tathā tantravidūṣakāḥ gurūṇāṃ viheṭhanaparās tantrasāravilopakāḥ,समयेभ्यः परिभ्रष्तास् तथा तन्त्रविदूषकाः गुरूणां विहेठनपरास् तन्त्रसारविलोपकाः |
| 321,yoginībhiḥ sadā bhraṣṭāḥ kathyante dharmalopakāḥ iti tathyaṃ mahādevi surāsuranamaskṛtam,योगिनीभिः सदा भ्रष्टाः कथ्यन्ते धर्मलोपकाः इति तथ्यं महादेवि सुरासुरनमस्कृतम् |
| 322,sāram etad dhi tantrasya tasya tatsthaṃ mahānaye ājñā bhagavataś caiva śivasya paramātmanaḥ,सारम् एतद् धि तन्त्रस्य तस्य तत्स्थं महानये आज्ञा भगवतश् चैव शिवस्य परमात्मनः |
| 323,śrutaṃ mayā mahādeva vīṇāsadbhāvam uttamam tantraṃ vīṇāśikhaṃ nāma durlabhaṃ tridaśeṣv api,श्रुतं मया महादेव वीणासद्भावम् उत्तमम् तन्त्रं वीणाशिखं नाम दुर्लभं त्रिदशेष्व् अपि |
| 324,vargāntanirguṇākhyasya asyāpi paramaṃ ca yat ekākṣaraṃ paraṃ guhyaṃ bhuktimuktipradāyakam,वर्गान्तनिर्गुणाख्यस्य अस्यापि परमं च यत् एकाक्षरं परं गुह्यं भुक्तिमुक्तिप्रदायकम् |
| 325,gopitaṃ tu tvayā deva sārabhūtaṃ maheśvara tapasā durdharāllabdhaṃ yac ca jñānaṃ śivodbhavam,गोपितं तु त्वया देव सारभूतं महेश्वर तपसा दुर्धराल्लब्धं यच् च ज्ञानं शिवोद्भवम् |
| 326,prasādaṃ kuru deveśa yatra siddhir dhruvaṃ sthitā prāpte kaliyuge ghore saṃkate bahupātake,प्रसादं कुरु देवेश यत्र सिद्धिर् ध्रुवं स्थिता प्राप्ते कलियुगे घोरे संकते बहुपातके |
| 327,sarvasrotaḥprapannānām āśu siddhir yathā nṛṇām prasādaṃ kuru deveśa kaḥ parampārate mama,सर्वस्रोतःप्रपन्नानाम् आशु सिद्धिर् यथा नृणाम् प्रसादं कुरु देवेश कः परम्पारते मम |
| 328,alpaprajñāḥ kumatayo bahuvyākulacetasā tantraṃ naivādhigacchanti na caiva bahudhā śrutam,अल्पप्रज्ञाः कुमतयो बहुव्याकुलचेतसा तन्त्रं नैवाधिगच्छन्ति न चैव बहुधा श्रुतम् |
| 329,iti deva tvayā pūrvaṃ kathitaṃ guruṇātmanā asmākam api saṃkṣepāt kathayasva maheśvara,इति देव त्वया पूर्वं कथितं गुरुणात्मना अस्माकम् अपि संक्षेपात् कथयस्व महेश्वर |
| 330,aho svabhāvaprakṛte kimpraśnāsi punaḥ 'punaḥ yan mayā kathitaṃ pūrvaṃ tad gṛhāṇa subhāṣitam,अहो स्वभावप्रकृते किम्प्रश्नासि पुनः ऽपुनः यन् मया कथितं पूर्वं तद् गृहाण सुभाषितम् |
| 331,na bhūyaḥ paripṛcchāmi praśnam ekā garīyasī vāram ekaṃ kuru vyaktaṃ prasādaṃ sūkṣmagocaram,न भूयः परिपृच्छामि प्रश्नम् एका गरीयसी वारम् एकं कुरु व्यक्तं प्रसादं सूक्ष्मगोचरम् |
| 332,śṛṇu devi prayatnena sūkṣmāt sūkṣmataraṃ mahat prayogaṃ sarvatantrāṇām uttaraṃ sarvasiddhaye,शृणु देवि प्रयत्नेन सूक्ष्मात् सूक्ष्मतरं महत् प्रयोगं सर्वतन्त्राणाम् उत्तरं सर्वसिद्धये |
| 333,yena saṃsmṛtamātreṇa siddhir hastatale sthitā nāyāso na vrataś caiva na tapaś ca maheśvari,येन संस्मृतमात्रेण सिद्धिर् हस्ततले स्थिता नायासो न व्रतश् चैव न तपश् च महेश्वरि |
| 334,nāgnikarma na caivārcā smaraṇāt siddhidaḥ smṛtaḥ śṛṇuṣvaikākṣaraṃ devi sadbhāvaparasaṃhitam,नाग्निकर्म न चैवार्चा स्मरणात् सिद्धिदः स्मृतः शृणुष्वैकाक्षरं देवि सद्भावपरसंहितम् |
| 335,śarīraṃ tattvarājānaṃ jātavedasi saṃsthitam śikhāyāṃ saṃsthito devo bindudevī jayā smṛtā,शरीरं तत्त्वराजानं जातवेदसि संस्थितम् शिखायां संस्थितो देवो बिन्दुदेवी जया स्मृता |
| 336,yaścātrordhvaṃ bhaved devi saukaraḥ parikīrtitaḥ tantudevaṃ vijānīyān makāraṃ bindudevatām,यश्चात्रोर्ध्वं भवेद् देवि सौकरः परिकीर्तितः तन्तुदेवं विजानीयान् मकारं बिन्दुदेवताम् |
| 337,evaṃ tu pañcadhā devi tattvarājaṃ tu kīrtitam caturviṃśatikoṣthe tu yo mantranāyakaḥ smṛtaḥ,एवं तु पञ्चधा देवि तत्त्वराजं तु कीर्तितम् चतुर्विंशतिकोष्थे तु यो मन्त्रनायकः स्मृतः |
| 338,tattvarāja iti khyāta ūnaviṃśaty adhaḥ smṛtaḥ viṃśakena svareṇaiva bindumūrdhnā tu pīḍitam,तत्त्वराज इति ख्यात ऊनविंशत्य् अधः स्मृतः विंशकेन स्वरेणैव बिन्दुमूर्ध्ना तु पीडितम् |
| 339,eṣa ekākṣaraḥ proktas tvatpriyārthaṃ varānane suṣiraṃ tattvarājānaṃ jātavedasi saṃsthitam,एष एकाक्षरः प्रोक्तस् त्वत्प्रियार्थं वरानने सुषिरं तत्त्वराजानं जातवेदसि संस्थितम् |
| 340,viṣṇor upari dīptena japel lakṣatrayaṃ budhaḥ ākarṣayed drumāṇy eṣa mṛgapakṣisarīsṛpān,विष्णोर् उपरि दीप्तेन जपेल् लक्षत्रयं बुधः आकर्षयेद् द्रुमाण्य् एष मृगपक्षिसरीसृपान् |
| 341,mānuṣāṇāṃ tu kā cintā ākarṣaṇavidhiṃ prati ekādaśamaḥ saṃyuktas tattvarājena śobhane,मानुषाणां तु का चिन्ता आकर्षणविधिं प्रति एकादशमः संयुक्तस् तत्त्वराजेन शोभने |
| 342,śirasā bindubhinnena hṛdi caiṣa nigadyate saptaviṃśa śiraḥ proktaṃ triṃśamas tu śikhā bhavet,शिरसा बिन्दुभिन्नेन हृदि चैष निगद्यते सप्तविंश शिरः प्रोक्तं त्रिंशमस् तु शिखा भवेत् |
| 343,ūnacatvāriṃśatir devi tattvo 'yaṃ kavacaḥ smṛtaḥ ṣoḍaśasvarasaṃyuktam etad astraṃ prakīrtitam,ऊनचत्वारिंशतिर् देवि तत्त्वो ऽयं कवचः स्मृतः षोडशस्वरसंयुक्तम् एतद् अस्त्रं प्रकीर्तितम् |
| 344,netraṃ tu kathitaṃ devi viṃśatyakṣarayojitam eṣa ekākṣaro devi ṣaḍaṅgaḥ samudāhṛtaḥ,नेत्रं तु कथितं देवि विंशत्यक्षरयोजितम् एष एकाक्षरो देवि षडङ्गः समुदाहृतः |
| 345,haṃso māyāyukto devi nārācāstravidarbhitaḥ savisarganayapadaṃ bījāntasthaṃ(?) ū ī siddhikarī nṛṇām(?),हंसो मायायुक्तो देवि नाराचास्त्रविदर्भितः सविसर्गनयपदं बीजान्तस्थं(?) ऊ ई सिद्धिकरी नृणाम्(?) |
| 346,ha ra tra vṛddhiṃ karoti .... .... māyāṅkuśanirodhās te sarvamantragaṇādayaḥ,ह र त्र वृद्धिं करोति .... .... मायाङ्कुशनिरोधास् ते सर्वमन्त्रगणादयः |
| 347,kramaśo yojayen mantri yadīcched dīrgham ātmani sarvam etat parityajya kuryān mantraparigraham,क्रमशो योजयेन् मन्त्रि यदीच्छेद् दीर्घम् आत्मनि सर्वम् एतत् परित्यज्य कुर्यान् मन्त्रपरिग्रहम् |
| 348,ātmātīndriyādhārāṇāṃ kṛtvā kartavyaṃ muhur muhuḥ padārthavidhisaṃyuktaṃ yan mayā gaditaṃ purā,आत्मातीन्द्रियाधाराणां कृत्वा कर्तव्यं मुहुर् मुहुः पदार्थविधिसंयुक्तं यन् मया गदितं पुरा |
| 349,tad anena prayogeṇa kartavyaṃ siddhim icchatā dhyāyet sindūrasadṛśaṃ vaśyākarṣaṇakarmaṇi,तद् अनेन प्रयोगेण कर्तव्यं सिद्धिम् इच्छता ध्यायेत् सिन्दूरसदृशं वश्याकर्षणकर्मणि |
| 350,māraṇe kṛṣṇavarṇaṃ tu vidveṣe vāmarūpakam uccāte dhūmravarṇaṃ tu śvetaṃ caiva puṣṭyarthinā,मारणे कृष्णवर्णं तु विद्वेषे वामरूपकम् उच्चाते धूम्रवर्णं तु श्वेतं चैव पुष्ट्यर्थिना |
| 351,mayūragrīvasadṛśaṃ stambhane cintayet sadā sarvavarṇadharaṃ caiva sarvakāmikam eva ca,मयूरग्रीवसदृशं स्तम्भने चिन्तयेत् सदा सर्ववर्णधरं चैव सर्वकामिकम् एव च |
| 352,sarvendriyāṇāṃ kurvīta upahāre mahādhipe hṛtpadmakarṇikordhvaṃ tu suṣiraṃ tatra cintayet,सर्वेन्द्रियाणां कुर्वीत उपहारे महाधिपे हृत्पद्मकर्णिकोर्ध्वं तु सुषिरं तत्र चिन्तयेत् |
| 353,sphuliṅgaṃ karṇikārūpaṃ nirdhūmatejarūpiṇam dhūmajvālāvinirmuktaṃ sūryakoṭisamaprabham,स्फुलिङ्गं कर्णिकारूपं निर्धूमतेजरूपिणम् धूमज्वालाविनिर्मुक्तं सूर्यकोटिसमप्रभम् |
| 354,tasyordhve tu śikhā sūkṣmā nirmalā sphātikopamā nityaṃ sā sevyate yuktair yogibhir niṣkalā parā,तस्योर्ध्वे तु शिखा सूक्ष्मा निर्मला स्फातिकोपमा नित्यं सा सेव्यते युक्तैर् योगिभिर् निष्कला परा |
| 355,ūrṇātantusamākārā ūrdhvasrotā nirupamā tatra madhye gataṃ paśyed devyā guhyottarambhavā,ऊर्णातन्तुसमाकारा ऊर्ध्वस्रोता निरुपमा तत्र मध्ये गतं पश्येद् देव्या गुह्योत्तरम्भवा |
| 356,vālāgraśatabhāgākhyāvīṇādhārāsusaṃsthitā dhyāyeta nityaṃ yogīndraḥ sūkṣmaguhyasamudbhavām,वालाग्रशतभागाख्यावीणाधारासुसंस्थिता ध्यायेत नित्यं योगीन्द्रः सूक्ष्मगुह्यसमुद्भवाम् |
| 357,kṛtvā pūrvaṃ tu vinyāsaṃ sakalābāhyasaṃsthitam evaṃ varṇavibhāgaṃ tu jñātvā siddhim avāpnuyāt,कृत्वा पूर्वं तु विन्यासं सकलाबाह्यसंस्थितम् एवं वर्णविभागं तु ज्ञात्वा सिद्धिम् अवाप्नुयात् |
| 358,vaśyākarṣaṇakarmāṇi vācayā sa kariṣyati vīṇāśikhāyāḥ sarvasvaṃ cintāratnam ivāparam,वश्याकर्षणकर्माणि वाचया स करिष्यति वीणाशिखायाः सर्वस्वं चिन्तारत्नम् इवापरम् |
| 359,etad bījavaraṃ prāpya yathepsasi tathā kuru ājñā bhagavataś caiṣā sarvadāvyabhicāriṇī,एतद् बीजवरं प्राप्य यथेप्ससि तथा कुरु आज्ञा भगवतश् चैषा सर्वदाव्यभिचारिणी |
| 360,dhyātavyā sā prayatnena yadīcchet siddhim ātmanaḥ yajanaṃ yājanaṃ caiva saṃyogaṃ ca layaṃ tathā,ध्यातव्या सा प्रयत्नेन यदीच्छेत् सिद्धिम् आत्मनः यजनं याजनं चैव संयोगं च लयं तथा |
| 361,samayākṣarabījaṃ ca akṣarākṣarayojitam rakṣaṇīyaṃ tvayā bhadre prayatnena suniścalam,समयाक्षरबीजं च अक्षराक्षरयोजितम् रक्षणीयं त्वया भद्रे प्रयत्नेन सुनिश्चलम् |
| 362,etad guhyaṃ samākhyātaṃ tava snehād vicakṣaṇi etaj jñātvā tu mantrajñaḥ śivasāyujyatāṃ vrajet,एतद् गुह्यं समाख्यातं तव स्नेहाद् विचक्षणि एतज् ज्ञात्वा तु मन्त्रज्ञः शिवसायुज्यतां व्रजेत् |
| 363,evaṃ vilayatāṃ yāti vidhinānena yoṣitām amalīkṛtadehas tu vidhinānena sādhakaḥ,एवं विलयतां याति विधिनानेन योषिताम् अमलीकृतदेहस् तु विधिनानेन साधकः |
| 364,amalīkṛtaṃ tanmantraṃ hṛccakre viniyojayet somamaṇḍalamadhyasthaṃ dhyāyet kundendusaprabham,अमलीकृतं तन्मन्त्रं हृच्चक्रे विनियोजयेत् सोममण्डलमध्यस्थं ध्यायेत् कुन्देन्दुसप्रभम् |
| 365,amṛtena tu siñcanti lāntīsagatilitena ? tu evam āpyāyito mantraḥ sarvasiddhiprado bhavet,अमृतेन तु सिञ्चन्ति लान्तीसगतिलितेन ? तु एवम् आप्यायितो मन्त्रः सर्वसिद्धिप्रदो भवेत् |
| 366,evam āpyāyanaṃ kṛtvā bindumadhyevicakṣaṇaḥ aṣṭottarasahasraṃ tu mantrāṇāṃ mantravij japet,एवम् आप्यायनं कृत्वा बिन्दुमध्येविचक्षणः अष्टोत्तरसहस्रं तु मन्त्राणां मन्त्रविज् जपेत् |
| 367,paramīkaraṇaṃ hy etan mantrasyāpyāyanaṃ smṛtam śivībhūtas tu mantro vai sādhayed akhilaṃ jagat,परमीकरणं ह्य् एतन् मन्त्रस्याप्यायनं स्मृतम् शिवीभूतस् तु मन्त्रो वै साधयेद् अखिलं जगत् |
| 368,sūryacakraniruddhaṃ tu śirasi samavasthitam japet hūṃkārasahitaṃ bodhanaṃ parikīrtitam,सूर्यचक्रनिरुद्धं तु शिरसि समवस्थितम् जपेत् हूंकारसहितं बोधनं परिकीर्तितम् |
| 369,ādityacakramadhyasthaṃ vahninā saṃnirodhitam nirdahate mantraṃ devi yadā karma na kurvati,आदित्यचक्रमध्यस्थं वह्निना संनिरोधितम् निर्दहते मन्त्रं देवि यदा कर्म न कुर्वति |
| 370,śikhāmadhyagataṃ dhyātvā sahasraṃ parivartayet mantram evaṃ samuddiṣtaṃ guhyaśaktipradīpanam,शिखामध्यगतं ध्यात्वा सहस्रं परिवर्तयेत् मन्त्रम् एवं समुद्दिष्तं गुह्यशक्तिप्रदीपनम् |
| 371,dahanaṃ cāgninā kāryaṃ hūṃkāreṇa prabodhayet dīpanaṃ tu śikhāmadhye mantrāṇāṃ mantravādinām,दहनं चाग्निना कार्यं हूंकारेण प्रबोधयेत् दीपनं तु शिखामध्ये मन्त्राणां मन्त्रवादिनाम् |
| 372,amalīkurutesūryaś candreṇāpyāyanaṃ smṛtam śivīkurvīta bindusthaṃ mantrī mantraṃ tu yogavit,अमलीकुरुतेसूर्यश् चन्द्रेणाप्यायनं स्मृतम् शिवीकुर्वीत बिन्दुस्थं मन्त्री मन्त्रं तु योगवित् |
| 373,evaṃ mantraviśuddhas tu candrasūryasamanvitam dīpanaṃ śaktinā nityaṃ japen mantrī samāhitaḥ,एवं मन्त्रविशुद्धस् तु चन्द्रसूर्यसमन्वितम् दीपनं शक्तिना नित्यं जपेन् मन्त्री समाहितः |
| 374,amṛtodbhavakāle tu mantrī yatnena niścayāt vaśam ānayate kṣipraṃ viśvaṃ manata ? saṃśayaḥ,अमृतोद्भवकाले तु मन्त्री यत्नेन निश्चयात् वशम् आनयते क्षिप्रं विश्वं मनत ? संशयः |
| 375,yāvatī māyā mantrāṇāṃ sarveṣāṃ kathitā mayā vidhir atra krame cāyaṃ paścād vakṣye jape vidhim,यावती माया मन्त्राणां सर्वेषां कथिता मया विधिर् अत्र क्रमे चायं पश्चाद् वक्ष्ये जपे विधिम् |
| 376,yajanakāle samprāpte ekacittaḥ samāhitaḥ hṛtpadme karṇikāsīnadevatārpitamānasaḥ,यजनकाले सम्प्राप्ते एकचित्तः समाहितः हृत्पद्मे कर्णिकासीनदेवतार्पितमानसः |
| 377,śikhābinduṃ vinirdhārya tanmantraṃ hṛdi saṃsthitam putavarṇavidhānaṃ syād akṛtoccāranisvanam,शिखाबिन्दुं विनिर्धार्य तन्मन्त्रं हृदि संस्थितम् पुतवर्णविधानं स्याद् अकृतोच्चारनिस्वनम् |
| 378,svasthacitto hy asammūḍha alākūrdhvasthitātmanaḥ avicchinnaṃ drutaṃ caiva avilambitam eva ca,स्वस्थचित्तो ह्य् असम्मूढ अलाकूर्ध्वस्थितात्मनः अविच्छिन्नं द्रुतं चैव अविलम्बितम् एव च |
| 379,tāvan mantrī japen mantraṃ yāvac cittaṃ na khidyate alabhya mama mantraṃ syād drutaṃ kālasya sidhyati,तावन् मन्त्री जपेन् मन्त्रं यावच् चित्तं न खिद्यते अलभ्य मम मन्त्रं स्याद् द्रुतं कालस्य सिध्यति |
| 380,japaṃ kṛtvā tu medhāvī nānyam etat samarpayet mantrī kurvīta yatnena yathārthatvaṃ nibodhata,जपं कृत्वा तु मेधावी नान्यम् एतत् समर्पयेत् मन्त्री कुर्वीत यत्नेन यथार्थत्वं निबोधत |
| 381,prathame vāyavī proktā dvitīyā tv analā smṛtā tṛtīyā caiva māhendrī vāruṇī tu tathāpare,प्रथमे वायवी प्रोक्ता द्वितीया त्व् अनला स्मृता तृतीया चैव माहेन्द्री वारुणी तु तथापरे |
| 382,oṃkārapūrvato mantraṃ namaskārāntayojitam bījapiṇḍaṃ tu madhyasthaṃ mudrāyuktaṃ sadā yajet,ओंकारपूर्वतो मन्त्रं नमस्कारान्तयोजितम् बीजपिण्डं तु मध्यस्थं मुद्रायुक्तं सदा यजेत् |
| 383,kṣipram arthas tathā karma bhuktibhogaṃ sudurlabham sādhayen manasā sarvaṃ bījamudrāprayogataḥ,क्षिप्रम् अर्थस् तथा कर्म भुक्तिभोगं सुदुर्लभम् साधयेन् मनसा सर्वं बीजमुद्राप्रयोगतः |
| 384,hūṃkāram adito nyastam namaskārāntavyavasthitam uccātayet sarvaduṣtān daityabhūtagrahāṃs tathā,हूंकारम् अदितो न्यस्तम् नमस्कारान्तव्यवस्थितम् उच्चातयेत् सर्वदुष्तान् दैत्यभूतग्रहांस् तथा |
| 385,oṃkārayojitasyādau svāhākārāvasānataḥ agnikāryaprayogo 'yaṃ kṣipram arthaṃ prasādhayet,ओंकारयोजितस्यादौ स्वाहाकारावसानतः अग्निकार्यप्रयोगो ऽयं क्षिप्रम् अर्थं प्रसाधयेत् |
| 386,oṃkārasamputaṃ piṇḍaṃ rakāreṇa tu dīpakam sādhayen manasā dhyātvā kāmārthaś ca yathepsitam,ओंकारसम्पुतं पिण्डं रकारेण तु दीपकम् साधयेन् मनसा ध्यात्वा कामार्थश् च यथेप्सितम् |
| 387,suptaṃ bodhayate mantrī śīghraṃ siddhim avāpnuyāt oṃkāraś ca rakāraś ca phaṭkāraś caiva madhyataḥ,सुप्तं बोधयते मन्त्री शीघ्रं सिद्धिम् अवाप्नुयात् ओंकारश् च रकारश् च फट्कारश् चैव मध्यतः |
| 388,madhye vargāntapiṇḍas tu karma kuryād yathepsitam hūṃkāram ādau ante ca hakāraś cādimadhyataḥ,मध्ये वर्गान्तपिण्डस् तु कर्म कुर्याद् यथेप्सितम् हूंकारम् आदौ अन्ते च हकारश् चादिमध्यतः |
| 389,japan tu bodhayen mantrī api suptam acetanam hūṃkāraś ca rakāraś ca phaṭkāram ādimadhyataḥ,जपन् तु बोधयेन् मन्त्री अपि सुप्तम् अचेतनम् हूंकारश् च रकारश् च फट्कारम् आदिमध्यतः |
| 390,kruddhas tu jāpayen mantrī yadākarma na kurvati oṃkārasamputaṃ kṛtvā namaskārāntayojitam,क्रुद्धस् तु जापयेन् मन्त्री यदाकर्म न कुर्वति ओंकारसम्पुतं कृत्वा नमस्कारान्तयोजितम् |
| 391,japet piṇḍākṣaraṃ mantrī sarvasiddhikaraṃ param śāntikapauṣtikaṃ karma śubheṣu aśubheṣu ca,जपेत् पिण्डाक्षरं मन्त्री सर्वसिद्धिकरं परम् शान्तिकपौष्तिकं कर्म शुभेषु अशुभेषु च |
| 392,kṣipram āvāhane siddhir homabījaprayogataḥ homayet phalabījāni dhānyabījatṛṇāni ca,क्षिप्रम् आवाहने सिद्धिर् होमबीजप्रयोगतः होमयेत् फलबीजानि धान्यबीजतृणानि च |
| 393,payasā vāpi śuddhena homakarma hy udāhṛtam madhunā ghṛtasaṃyuktaṃ tilaṃ juhyād vicakṣaṇi,पयसा वापि शुद्धेन होमकर्म ह्य् उदाहृतम् मधुना घृतसंयुक्तं तिलं जुह्याद् विचक्षणि |
| 394,sādhayet sarvakarmāṇi vaṣatkṛtaṃ japiṣyati sarveṣāṃ guhyamantrāṇāṃ bījamudrāṃ prayojayet,साधयेत् सर्वकर्माणि वषत्कृतं जपिष्यति सर्वेषां गुह्यमन्त्राणां बीजमुद्रां प्रयोजयेत् |
| 395,aprakāśyam idaṃ guhyaṃ śivavaktrād viniḥsṛtam yas tv idaṃ dhyāyate nityaṃ pūjayen manasā japet,अप्रकाश्यम् इदं गुह्यं शिववक्त्राद् विनिःसृतम् यस् त्व् इदं ध्यायते नित्यं पूजयेन् मनसा जपेत् |
| 396,sa bhuṅkte vipulān bhogān īśānāntapadaṃ labhet,स भुङ्क्ते विपुलान् भोगान् ईशानान्तपदं लभेत् |
|
|
